text:
Willemstad—- Tim Divishon kontra krímennan Organisá a bolbe kanta bingo ora a drenta den un kas na Brakkeput Abou unda a konfiská dos arma di kandela i tambe basta atributo pa prosesá i planta mariwana.
Despues ku e tim di Divishon Kontra Krímennan Organisá a kompilá basta dato, Djaweps 14 di mart 2019, alrededor di 06.00 or di mainta, personal di Division di Krímen Organisá a tene entrada hudisial na un kas den área di Brakkeput Abou.
E entrada hudisial aki tabata dirigí riba violashon di Lei di Arma di Kandela.
Durante di un investigashon na e adrès ariba menshoná polis a haña i konfiská:
1 arma di kandela ku bala skèrpi marka Glock;
1 arma di kandela ku bala skèrpi marka Armi Tanfolgio Guiseppe;
Un kantidat di atributo pa usa pa plantashon di mariwana.
En konekshon ku esaki a detené un ohochi di sekso femenino:
G.R.P. di 26 aña di edat;
G.L.P. di 26 aña di edat, ámbos nasé na Hulanda.
For di na e sitio nan a kuminsá bisa ku nada no ta di nan pero ta un amigu mester a bin hiba e artíkulonan pa warda i nan no tabata na altura ki funshon tur e aparatonan ei tabatin ni pa kiko nan ta wòrdu usa. Di e dos armanan di kandela si nan no a bisa masha.
A presentá tur dos sospechoso dilanti un Fiskal Ouksiliar ku a ordená nan enkarselamentu pendiente di mas investigashon.


c: text/html

text: Parlamentario Endy Croes durante tratamento di presupuesto 2019 diabierna ultimo den su disertacion a saca un documento di Lotto pa Deporte data Februari 2014. Segun Parlamentario Croes tabata splica cu Lotto pa Deporte desde 2009 cu cambio di gobernacion a inicia un persecusion politico contra diferente Director y empleadonan di FLPD. Asina durante henter aña 2010 y 2011 a persigui diferente hende unda mayoria a termina cu mulitiple casonan den corte. Te cu awe Lotto no a sali bisa cuanto placa el a malgasta na entre otro companianan manera Ernst & Young y abogadonan manera Kloes y casa di Baba Herde. Ta calcula mas cu 2 miyon florin. Den combinacion cu malgastamento di placa di nos deportistanan e benta di e añanan ey a cay enormemente unda Lotto a presta na 2010 un suma di 7.5 MIYON na AIB pa operacion y na oktober 2011 Lotto na un manera urgente mester a presta un suma di 20 MIYON na CMB pa asina savalguardia operacion di Lotto y pa Lotto no a bati bancarota. Parlamentario Croes a presenta den Parlamento di Aruba un copia di un bankafschrift unda claramente por a tuma nota momento cu e 20 MIYON aki a wordo aloca riba cuenta di Lotto den luna di oktober di 2011. Tambe Croes tabata tin den su poder un bestuursbesluit data februari 2014. E bestuursbesluit aki 3 aña despues kier legalisa e prestamo di 20 MIYON. Statutonan di Lotto ta papia cla momento ta trata na prestamo di placa mester un ‘voltallig bestuursbesluit’ promer cu cualkier prestamo tuma lugar y alaves un apoderacion di Minister. Lotto na 2011 a presta 20 MIYON sin un bestuursbesluit y alaves sin un apoderacion di e minister concerni manera Statuut ta prescribi. Pues un acto totalmente ilegal. Despues momento cu esnan cu ta Audit Lotto a trece e remarke di e documentonan cu no ta na cuadra, pa ta exacto Februari 2014 a yama un reunion pa firma un bestuursbesluit alrespecto. Parlamentario Endy Croes ta rechasa totalmente e forma di proceder di Lotto y awe e mesun tiponan aki tin Lotto atraca unda e minister nobo cu dificultad por cristalisa su vision. Cu prueba den man Parlamentario Endy Croes a trece esaki dilanti pa pone Parlamento e instancia mas halto di Pais Aruba na haltura di maniobranan ilegal den Lotto pa Deporte. Parlamentario Croes a splica tambe cu Parlamento di Aruba lo haci peticion oficial na Algemene Rekenkamer ARA pa haci investigacion pronto den Lotto. Pues aña 2019 lo habri cu hopi desaroyo alrespecto Lotto.

robotstxt: allowed

filter: keep


text:
Diasabra ultimo den un ambiente masha ameno a tuma lugar un bike tour caminda mas cu 30 empleado di Arubus a topa pa 6or di mainta na Arubus Sabana Blanco y pa 6:30 am a sali rumbo pa Arashi. Mester bisa cu e ambiente cu tabata reina entre empleadonan ta uno masha special y sumamente agradabel. Pa tur presente e sorpresa agradabel tabata ora e Director Sr. Teo Croes a presenta pa asina hunto cu tur e demas empleadonan participa na e bike tour aki. Mester bisa cu a sali for di Sabana Blanco caminda bou guia di Polis, a tuma caminda grandi bay direccion Busstation Oranjestad, caminda a para pa sosega 5 min. A sigui direccion Arashi via e low rise hotelnan. Mas o menos pa 7:30 am a yega Arashi caminda a keda combersa, bebe algo y come fruta.
Aki nos por a scucha nos Director sumamente contento y orguyoso bisa cu esaki ta e promer di e hopi nan cu lo sigui y caminda e compania ta motiva pa tuma un direccion pa promove mas salud pa nos empleadonan. E la sigui bisa cu hopi biaha nos ta enfoca ariba placa of condicion nan di trabao y nos ta neglisha nos salud.
E ta den ventaha di empleado tanto como di e compania pa tin empleado nan cu ta hasi un deporte, pa e empleado su saludo y pa e compania disminui e AO.
Mester splica cu algun luna pasa a cuminsa un proyecto caminda a acerca algun compania cu ta bende mountain bikes y aki a yega na acuerdo pa tur empleado nan por a yega na un mountain bike. Mester menciona cu esaki tabata un exito rotundo caminda hopi empleado a sa di haci uso di e oportunidad aki. For di e momento aki a lanta un pasion entre empleadonan pa por cuminsa core bais hunto y pa e motibo aki a yega na e promer bike tour cual a tuma lugar diasabra ultimo. A keda palabra cu esaki lo keda ripiti y lo purba pa tur luna por tin mas di esakinan.
Arubus kier a gradici na promer lugar tur empleado cu a participa na esaki y haci e bike tour aki un exito rotundo, tambe no por keda sin gradici Sr. Eddie Maduro di cuerpo policial cu a coopera cu esaki, tambe kier a gradici Tribike Aruba y Radio Shack cua a coopera en grande cu e proyecto di Mountain Bike di nos compania.
Arubus awor lo promove mas movecion y salud pa tur nos empleadonan.


text:
Unidad Economia cu un anochi di informacion pa mayornan di studiantenan di prome aña
Pa medio di e anuncio aki, Colegio EPI unidad Economia ta invita mayornan di e studiantenan di e prome aña escolar pa un anochi informativo cu lo tuma lugar mañan diahuebs 5 di februari 2015. E anochi di informacion lo ta di 6:30 pm pa 8:30 pm, den lokaalnan na Unidad Economia.
Durante e anochi aki lo haci entrega di rapport y tambe lo por papia cu e mentor di klas. Presencia di mayornan lo wordo altamente aprecia. Pa mas informacion tocante e anochi aki por tuma contacto cu departamento di administracion di Unidad Economia na 5258760 of 5258761.


text:
i-Run Aruba orguyosamente ta presenta e di 20 edicion di Urataka Run & Walk 5k.
Cu 2017 yegando na su fin nos por cuminsa presta attencion nan nos meta nan desea pa logra den 2018. Marca e fecha di Januari 13 riba bo calendar pa asina bo tambe cuminsa 2018 cu un paso saludabel por medio di bo participashon den e prome 5K “URATAKA RUN & WALK”.
E di 20 edicion di “URATAKA RUN & WALK” lo cuminsa y caba na Urataka Center/ Best Pizza. Mirando e interes grandi den e careda back na Januari nos por spera cu 2018 lo ta aun mas grandi!
“URATAKA RUN & WALK” lo hasi uso di professional timing system, y tur finisher lo risibi su finisher’s medal.
Lo tin dos opcion di registracion:
AWG 20,- ta inclui: tyvek BIB-number, chip timing, sports water bottle, sporty bag & finisher’s medal.
AWG 35,- ta inclui: tyvek BIB-number, chip timing, sports water bottle, sporty bag, finisher’s medal y un Limited Edition Urataka Run & Walk Performance shirt.
Pa e atleta nan mas competitivo lo tin un medaya special y tambe diferente premio.
Pa registra online bishita: https://www. uratakarun.com
Pa esnan cu ta paga cash esaki ta posibel na IBiSA Aruba. Tene na cuenta cu IBiSA lo ta sera for di December 15 te cu Januari 3.
Riba December 27 y 28 por registra y paga na Urataka Center/Best Pizza di 6or di atardi pa 9or di anochi.
Despues di un December yena cu ambiente, compremete cu bo salud y join nos pa un tremendo 5KM run/walk.
Registracion ta habri caba y cupo nan ta bayendo liher. Registra na tempo pa asina bo tambe por experiencia e di 20 edicion di “URATAKA RUN & WALK”.
Pa mas informacion porfabor referi na e poster adhunto.
iRun kier yama danki na nos partners y patrocinadornan:
Urataka Center/Best Pizza, CMB Caribbean Mercantile Bank N.V., Patrishi Sports y Elite Productions & Entertainment.


text:
Un grupo di mas o menos 20 hoben Arubiano, tanto studiante como profesional a ...
Awe mainta Corte di Aruba (GEA) a atende cu dos caso di abuso sexual; un ...
Hungado di Chapecoense y e periodista deportivo cu tabata den hospital na Medellin, a ...
Diamars cu a pasa Fiscalia di Chile a revela cu un mucha homber di ...
Diamars ultimo Senado di Brasil a aproba como definitivo e proyecto di ley cu ...
‘Golpazo’ di economia y crisis politico na Venezuela ta e preocupacion mas grandi di ...
Tabata apenas dos dia pasa cu President Nicolas Maduro di Venezuela a anuncia cu ...
Hospital, e specialista y Pais Aruba mester paga un victima di fayo medico un ...
Consumidor ta hopi vulnerabel riba e peliger di consumi productonan manipula y/of productonan cu ...
Ayera nochi tabata tin un anochi informativo como tambe tayernan cu tambe ta den ...


text:
Esaki ta resultado di un estudio genetico haci cu a detecta e conexion entre consumo di marihuana y schizofrenia. Investigadornan ta calcula cu e trastorno mental lo por conduci na e consumo di marihuana.
E analisis di datonan genetico di mas di 180 mil persona a permiti di establece un vinculo entre schizophrenia y e consumo di marihuana, segun articulo publica den Nature Neuroscience. E investigacion, cu a delanta partinan den publicacionnan anterior, ta basa den un estudio di e codigo genetico y di e variacion di e asina yama Single-nucleotide polymorphism (SNP).
A trabes di e informacion aki, specialistanan di e Instituto QIMR Berghofer, di Brisbane (Australia); di e Universidad di Radbound, Hulanda y di e Commonwealth University di Virginia, Merca, a comproba cu ocho di e SNP nan aki ta asocia na e consumo di cannabis. Tambe a detecta cu e variacionnan ta representa 11% di diferencia entre esunnan cu ta huma marihuana y esun cu no ta haci’e.
Despues nan a haya 35 genes relaciona cu e consumo di e droga, varios di cual tambe ta wordo vincula cu schizofrenia y cu otro habitonan, manera consumo di alcohol.
Un relacion “causal”
Jacqueline Vink, di e Universidad di Radbound, a señala cu e resultadonan no ta represnta un “sorpresa grandi” ya cu estudionan anteriormente a comproba “cu e consumo di cannabis y schizofrenia ta asocia”. Sin embargo, el a agrega cu nan a studia tambe “si e asociación ta uno casual”.
Pa esey, nan a recuri na un tecnica yama “’aleatorisacion mendeliana’, y a conclui cu esunnan cu tin un genetica relaciona cu schizofrenia ta mas inclina pa huma marihuana, kisas pa ta un manera di enfrenta e malesa.
Por ultimo, profesor Eske Derks, di e Instituto QIMR Berghofer, a agrega cu “e hayasgonan aki no ta descarta e posibilidad di cu e consumo di cannabis por contribui na e comienso di schizofrenia. Pero el a aclarea cu, pa aworaki, nan no a haya “niun evidencia pa apoya esey den estudionan haci”.


text:
Exitoso Open Avond di Colegio EPI
Diabierna ultimo a tuma lugar e prome Open Avond organisa pa Colegio EPI. E anochi aki tabata uno sumamente exitoso caminda cu hopi studiante y nan mayornan a bin wak kiko Colegio EPI ta ofrece.
Colegio EPI ta consisti di 4 unit, esta unit Ciencia & Tecnologia, unit Economia, unit Hospitalidad & Turismo y unit Salubridad & Servicio. E 4 unitnan aki ta ofrece un total di 12 opleiding riba nivel MBO 3 y 4.
Meta principal di e Open Avond tabata pa informa studiantenan di scolnan secundario tocante e opleidingnan cu tin na Colegio EPI y kiko ta e rekisitonan pa admicion (toelatingseisen) na e diferente estudionan. Hopi biaha studiantenan ta escohe un profiel sin prome ta na altura di kiko precies nan por hasi cu e escogencia di materia aki den futuro cual sigur ta di importancia pa nan futuro carera profesional.
Durante e anochi bishitantenan por a pasa na tur e unitnan di Colegio EPI pa asina haya un bista directo di tur e opleidingnan. Di e forma aki Colegio EPI kier a duna oportunidad na por ehempel tur esnan cu tin cu escoge nan ‘profiel’ pa haya tur informacion necesario prome cu hasi escogencia final. Studiantenan y docentenan a duna informacion di opleidingnan y tambe tabata tin rondleiding di e campus caminda cu por a sera conoci cu e Foodcourt, e Open Leercentrum y e Collegezaal.
E anochi di informacion a sera cu un tremendo show di studiantenan di Colegio EPI. Studiantenan di cada unit a hasi diferente presentacion di baile y tambe tabata tin presentacion di un grupo musical cu naturalmente integrantenan di Colegio EPI mes. Tambe tabata tin un simulacion di Rode Kruis Aruba y studiantenan di Unit Salubridad & Servicio cu a laga tur hende presente den suspenso.
Colegio EPI ta hopi contento cu e acogida di e Open Avond y ta spera di mira hopi studiantenan nobo entusiasma cu nan escogencia di bin sigui studia na un di e opleidingnan cu Colegio EPI tin di ofrece.Tags: C&T, ECO, EPI breed, H&T, S&S


text:
Lensu di kabes, un herensia afrikano eksitante
Seri di Herensia Kultural
Si awendia un hende lo mester a gana su pan ku maramentu di lensu di kabes, probablemente lo el a kome, meskos ku ántes, pan seku. E lensu di kabes tradishonal a bai fo’i moda. Meskos ku saya (largu) ku djèki (blusa manga tres kuart). Mucha muhénan hóben ta haña ku lensu ta antikuá. Nan ta bisti lensu di kabes sí, pero e variante moderno no ta nada kompará ku e obranan di arte di siglo diesnuebe i binti.
For di tempu ku muhénan antiano ta laga stret nan kabei, apénas nan ta bisti lensu di kabes. ‘Un hende ku a kaba di paga basta sèn pa strika su kabei sigur lo no tap’é ku pida paña, pasobra lo e ke show su peinado’, asina Sandra Leonora ta konstatá durante e seminario tokante Folklor Latinoamerikano i di Karibe – Latin-American and Caribbean Folklore – . Kasi hende no ta mira muhénan ku lensu di kabes mas riba kaya. Bo ta mira nan sí den grupo folklóriko i durante fiesta di seú. Ántes esei tabata otro. Sonia Garmers ta kòrda bon kon ántes kòki- i yayanan ku ta traha den e kas grandinan na Skalo tabata baha bai plasa. Nan kabes mará di un forma artístiko ku lensu di un tela di blòki blòki kòrá ku blanku, tela di dòbelsténchi. Ta regla esei: ‘Asina un muhé kasa e ta bisti saya largu. Tabata rekonosé un muhé di bida alegre na un lensu di kabes kòrá, mará dilanti na un sinta. Un muhé ku kana na Punda sin su kabes mará i sin mea, tabata un shishi di kaya.
Sandra Leonora ta distinguí tres sorto di lensu di kabes na Kòrsou: unu pa djadumingu, unu pa okashonnan mashá spesial i otro pa uso diario. Pa e lensu di djadumingu, yamá ‘Punta di Scharloo’, tabata usa un lensu di lenen òf katuna blanku steif striká ku bo ta dobla na forma di drihuk. Ta zòm e parti mas largu i ta mara e puntanan tras di kabes i laga punta di e lensu sosegá nèt meimei di e blatnan di skouder di e muhé. Òf, segun Sonia Garmers ta kòrda, un punta ta mustra ariba i e otro abou.
Tabata saka e ‘Lensu mará-pèchi’ for di kasi eksklusivamente na okashonnan mashá spesial, manera kasamentu òf boutiso. Un lensu di kabes kostoso, di lenen fini, blanku enkrustá ku kanchi. Entre e burakunan di e obra di bordir ta pone papel koló di plata. Tres te kuater feneta di oro tabata wanta e puntanan di e lensu ku ta pasa rònt di e kabes bin mara dilanti. E fenetanan ta obra di arte di platé, trahá di filingrana ku un bròsh meimei. Parse ku na prinsipio di siglo binti maramentu di ‘Lensu-Pèchi’ tabata kosta trinta sèn, pero awendia un maradó di lensu ta pidi mínimamente bintisinku te trinta florin pa su trabou. Pero e lensu di tur dia tabata Lensu di Madras, yamá pa e siudat na India for di unda e lenen di blòki blòki kòrá ku hel tabata bini e tempu ayá. Tabata mara e lensu ei di e mes manera ku ‘Punta di Scharloo’. E lenen di madras mester a traha lugá pa telanan di ménos kalidat, ku no ta e telanan di hilu di koló tehé na India, sino koló imprimí riba katuna na Inglatera. I awendia muhénan ta mara nan madras di tela ku tur sorto di pinto; flor, strepi òf di un solo koló. Den un entrevista ku Nel Casimiri, e maradó di lensu Cornellie Schoonhoven ta bisa: “E muhénan trahando den kunuku tabata mara nan lensu na un kònòpi, patras, den nan nèk, laga e puntanan kologá. Generalmente tabata usa un tela firme di katuna blou, pero tabatin di tela blanku tambe… Muhénan ku ta traha den kushina ta mara lensu steif na nan kabes. E oreanan ta keda bou di e lensu i e puntanan ta konopá dilanti. Hendenan ku ta traha den kunuku no ta mara nan lensu asina steif. E oreanan ta keda liber pa laga bientu pasa. Ta dobla e lensu laga un ploi. Den e ploi akí un muhé por a warda pida pida kos chikitu, manera sèn largá, un sigaria òf nan ‘kachimba’ (mitar pipa).” Kultura di lensu di kabes no a tira rais asina hundu na Kòrsou manera na Sürnam. Aya no ta e estilo di mara so ta haña un nòmber, e lensu mes i e tela tambe. Un bunita lensu o kotomisie tabata duna e muhé sierto posishon. Schoonhoven: “Mas lensu di kabes un muhé tabatin, mas riku e tabata.” Bon mirá, ta un forma di invershon. Irene Schenker durante e seminario tokante folklor latinoamerikano i di Karibe (1996): “Ora un muhé sürnam bira bieu i e bira malu, su kolekshon kompleto di lensu di kabes yamá aya anjisa, tabata un seguro pa por a paga e agensia funerario. I e kolekshon di Anjisa tabata forma e parti mas importante di herensia di un muhé.”
Muhénan sürnam ta duna e diferente formanan di mara lensu di kabes e nòmbernan di mas yamativo ku tin, manera: ‘topami na skina di hanchi’, ‘lebumai’, ‘bida ta dushi’ i ‘señorita te ainda’. Ta un kustumber afrikano. Ashantinan na Ghana i pueblonan na Nigeria-Oksidental tambe ta duna nòmber na e estilo ku nan ta mara nan lensu di kabes. I e muhé afrikano tambe ta kontabo ku su lensu di kabes ta na kua klase e ta pertenesé i kon su estado sivil ta. Kon ku bo ke yam’é lensu òf anjisa, e lensu di kabes ta un herensia afrikano eksitante.
Potrèt:
Pèchi di yaya, un lensu mará-pèchi’ pa okashonnan speshal
(diseñá pa Cenaida van Dinter)
Fuentenan
Paul Brenneker, Sambubu, nr. 10, Curaçao
Sandra Leonora, Head Scarves, in: N. Ayubi (editor), ‘Latin-American and Caribbean Folklore, Papers of the third seminar’, Curaçao, AAINA1996.
Irene Schenker, Surinamese Headties, idem,
Nel Casimiri, ‘Lensu di kabes, De ontwikkeling van de Curaçaose hoofddoek’, In: Veranderend Curaçao, onder redactie van Henny E. Coomans e.a., Stichting Libri Antilliani, 1999.
Teksto: Eva Breukink, Pòtrèt: Prince Victor.


text:
Durante un conferencia di prensa di gobierno cual a tuma luga diahuebs mainta, a hiba palabra tambe Sra. Trudy Hassel, di Migracion Aruba, unda el a elabora ariba e trato di detenidonan.
Sra. Hassel a cuminsa na bisa cu e trato cu tur persona cu ta wordo deteni, door di Guarda Nos Costa of Cuerpo Policial, ya cu nan tambe tin autoridad pa haci esaki den cuadro di LTU. E personanan aki ta wordo treci na Guarda Nos Costa pa nan por wordo controla debidamente si nan tin nan permiso valido si of no. Y tambe tin esunnan cu ta pidiendo asilo, mester wordo controla cu si ya caba nan a pasa door di e proceso cu nan a wordo scucha primeramente. Y si un relato a wordo manda pa e comision cu tin cu dicidi ariba nan proceso.
Durante varios ocasion, nan a topa cu personanan cu ta cana rond cu documentonan di peticion di asilo, cu no a wordo ni scucha door di personanan encarga pa traha e prome relato di nan peticion. Y a base di esey, nan ta wanta un rato, pa e persona por a haya su afspraak pa di biaha e wordo hiba, pa asina cuminsa e proceso legal cu ta para den e tratado tambe, pa cumpli cun’e. Pa locual cu ta trata cu e cuminda cu e personanan ta haya na Guarda Nos Costa, e gastonan pa cada persona ta suma entre 275 pa 350 florin. Ta depende di e estado di salud di e persona, pasobra cu si un persona por ehempel ta diabetico, e ta wordo trata segun cu dokter ta prescribi. Nan ta haya medicamento, prescribi door di dokternan y tur e personanan cu mester di atencion medico. Sea na Guarda Nos Costa mes of na hospital, ta haya esey.
Es decir, na tur momento, Sra Hassel ta reitera cu tur persona ta wordo trata conforme tratadonan internacional. Pa locual ta e cuminda, e personanan ta haya minimo dos pan pa dia. Ora di bisa minimo, e tin di haber cu e estado di salud di cada persona, pasobra cu tin hende cu door di nan estado di salud, mester di mas cu esey, y nan ta provee esey. Y banda di esey nan ta haya cuminda di catering. Na banda, e detenidonan aki ta haya juice. Y experiencia ta bisa cu nan no ta bebe e juice, pa despues nan ta bisa cu nan no a hay’e, pero ora cu nan controla, e detenidonan ta warda e juicenan pa bay cu nan den nan maleta. tabata tin un caso di un persona cu a save casi 50 juice pa bay cun’e.
Ta importante pa desbarata cu tur locual cu ta wordo insinua. Personanan cu ta haci aña durante nan detencion, nan ta haya tur libertad pa gosa, te unda permisibel, cu tur hende presente. Ta purba di comply mas leu cu nan por y aworaki tin e proceso unda cu tur atardi tin orario di bishita, y ta pensa di amplia e orario di bishita, pa asina mas ainda, duna oportunidad na famia y conocinan, pa por bishita, pa asina cumpli cu mas regla. Pero tambe e tin di haber cu mayoria di biaha, e personanan tin cu wordo hiba dilanti di hues comisario, p’esey no a implementa esaki ainda, pero si e ta na caminda, segun Sra. Trudy Hassel, di Migracion Aruba.


text:
The Youth News Foundation ta un inisiativa di e periodista i presentado Hulandes Tako Rietveld, tambe konosi komo Kinder Coressepondent. The Youth News Foundation ta sostene un ret internashonal di periodistanan ku ta traha ku hóben nan. Tur e periodistanan aki ta keda yamá The Youth Correspondents. Nan ta traha reportaje riba diferente topiko for di punto di bista di e mucha nan i hóben nan. Pa medio di esaki nan te perkura pa e stem di e hubentut yega rond mundu. The youth ta un plataforma independiente sin fin commercial.
Caribbean Kids Correspondent ta parti di e ret mundial di Kidscorrespondents. Kuminsamentu di e Caribbean Kids Correspondents ta posibel via di e sosten di Madurodam Kidsfoundation.


text:
CuaternoCuaterno tiene 8 letras
Definición de cuaterno aquí
Resultados de búsqueda:
Resultados de imágenes:
Youtube: cuaterno
Nube de palabras :
- cuaterno xuaterno vuaterno fuaterno duaterno cyaterno chaterno cjaterno ciaterno c8aterno c7aterno cuzterno custerno cuwterno cuqterno cuarerno cuaferno cuagerno cuayerno cua6erno cua5erno cuatwrno cuatsrno cuatdrno cuatrrno cuat4rno cuat3rno cuateeno cuatedno cuatefno cuatetno cuate5no cuate4no cuaterbo cuatermo cuaterjo cuaterho cuaterni cuaternk cuaternl cuaternp cuatern0 cuatern9


text:
ORANJESTADMientras cu Corsou tin practicamente tur cos prepara y cla, aki na Aruba e preparacionnan ta andando ainda pa haya sa cual ta e sitio (nan) pa ubica posibel refugiadonan di Venezuela. Esaki den cuadro di e eleccionnan presidencial cu ta programa pa tuma luga e luna aki y pa cual ta spera cu cierto personanan lo haya nan obliga di bandona e pais. Rino Hermans di Rampen Buro a splica y confirma cu mundo completo tin wowo riba Venezuela. E luna aki tin eleccion na Venezuela. Tin reunion constant na Aruba pa atende e tema aki y haci plannan operacional riba e tema. Tur dienst ta envolvi pa asina den un crisis mira kico ta e impacto cu esaki por causa.
Rino Hermans a splica cu tur dienst mester ta na altura di e input cu nan mester haci. Awor mester detaya e plan den su parti mas detaya. Nan tin e plan den tres parti reparti. Mester ricibi, registra y tin tambe e parti di opvang. Tin e parti di repatria, cual aspecto ta wordo coordina door di Ministerio di Relacionnan Exterior di Reino, den combinacion cu diferente dienstnan di Hulanda.
Rino Hermans a splica cu mester pone varios cos riba papel. Kier tin un bista riba e situacion cu presenta. Si nan pasa riba 250 persona e por bira un problema. Localmente nan por acomoda 250 persona y si pasa esaki e lo bira un crisis. Sinembargo e no por a bisa con of unda ta bay acomoda e hendenan aki.
Como ta trahando cu diferente servicionan di Gobierno, mester tene cuenta cu cada un tin nan propio reglanan pa atene nan mes na dje. No tin un localidad exacto indica cu por wordo presenta na Conseho di Minister.
“Tur e aspecto aki di e parti operacion ta den discusion ainda, pa tene cuenta cu tur e factornan di cada dienst.”
Financieramente e ta un peso cu Aruba no por bay carga. Inicialmente cada pais mester ta responsabel pa e gastonan aki. Aworaki mester finalisa cu e plan operacion pa mira cuanto e lo bay costa Aruba, pa busca asistencia financiero internacional.


text: Ta integrá e kuido di medio ambiente i naturalesa partinan di otro partinan di maneho, manera entre otro desaroyo di espasio i maneho sosial ekonómiko. Esaki ta nifiká ku ta traha hopi huntu ku tur sorto di partido, tantu instansianan gubernamental komo organisashonnan di interes. Bou di e konsepto naturalesa ta komprondé e totalidat di naturalesa (flora i founa) i paisahe, tantu riba tera komo bou di laman. Bou di e konsepto medio ambiente ta komprondé den e relashon aki: nos ambiente di biba, konsistiendo di e partinan di suela, awa i aire. Otro fuentenan di eksistensia, manera espasio, energia i materia prima, tambe ta kai bou di esaki. E tópikonan sushi, awa sushi i eroshon tin prioridat.


text:
ORANJESTAD - Miembronan di Afpakteam Integral di Aruba a detene ribadiadomingo 17 di februari ultimo, un Venezolano di descendencia Chines di 26 aña di edad na AeropuertoInternacional Reina Beatrix.
E sospechoso a keda sin meld na Aduana cu e tabatin 130.000 Dollar cu ne. Un parti di e cen aki e tabatin scondi den su pañadi abao. El a wordo deteni riba sospecho di labamento di placa. E sospechoso tabatin un storia increible y no por a hustifica e procedencia di e placa. E sospechoso a tuma distancia di e cendespues di interogacion.
Tur e placa cu a wordo tuma den beslag ta bin ta bay den e fondo di criminalidad, Criminaliteitsbestrijdingsfonds. Placa den e fondo aki ta wordo usa pa combati criminalidad, loke kier meen cu tur ingreso di e accion aki ta bay directamente pa Aruba. Afpakteam Integral di Aruba ta aporta na esaki na forma visible.
Afpakteam ta un cooperacion entre Ministerio Publico, CuerpoPolicial di Aruba, Fiot (Fiscale inlichtingen- en opsporingsteam) di Departamento di Impuesto (DIMP), FIOD (Fiscale Inlichtingen- en Opsporingsdienst), Koninklijke Marechaussee (KMar), Kustwacht Steunpunt Aruba, Meldpunt Ongebruikelijke Transacties (Meldpunt), y RST (Recherche Samenwerkingsteam). E trabao ta combati criminalidadfinanciero economico. Crimen no mag di rindi. Riba prome di maart 2017 Afpakteam a cuminza traha. E team por wordoacerca via mail na [email protected] of via e tiplijn na telefon 11141
ORANJESTAD – Gobierno mester warda un poco mas pa sa si e por haya control bek den e Fundacion Lotto pa Deporte. E veredicto den e caso di apelacion unda cu gobierno kier ‘core’ cu e miembronan di supervision (RvT), a keda ‘wanta’ te dia 10 di mei proximo. Pues tin cu warda casi dos luna mas prome cu tin claridad den e caso aki. E caso tabata uno unda cu gobierno kier a pidi huez pa core cu e miembronan di hunta di supervision, pasobra nan no ta coopera cu gobierno y no ta permiti gobierno haci cambio. Den e prome caso, huez a dicta contra gobierno, prohibiendo gobierno di mete, y a impone te hasta un multa si gobierno haci esaki toch. Gobierno a apela, y e sentencia mester a keda dicta awe diaranson mainta. Algo cu no a sosode.
ORANJESTAD – Durante e periodo cu Frank Hoevertsz tabata na cabez di Utilities NV, gastonan a subi explosivamente, y a distribi placa. Tur cu aprobacion di e minister encarga cu energia e tempo ey. Asina abogadonan Anthony Ruiz y Thomas Aardenburg y Ruiz a pleita pa nan cliente Utilities NV diahuebs merdia. Utilities a opta pa retira Hoevertsz mesora, acusando e como e culpable pa e malgastamento di placa y no maneha un NV di gobierno conforme regla. Como retiro nan ta dispuesto pa dune un suma chikito como salida di e compania si mester, pero si ta pa Utilities, e no ta haya nada. Na final a pidi huez pa dicidi si e practica aki (di e forma con Hoevertsz a maneha e NV) tabata hustifica y si no, kico e ‘castigo’ pa algo asina mester ta.
ORANJESTAD – Frank Hoevertsz, despues di 9 aña na cabez di Utilities NV (e compania ‘madre’ di WEB y Elmar), a haya su retiro per direct como director dia 8 di januari ultimo, pero por a keda traha si na e compania, cobra salario y keda cu e auto di compania. Mesora su abogado Johan Sjiem Fat a cuminsa e proceso pa bringa e retiro, y si por, logra e compensacion manera contracto di su cliente ta stipula. Pero despues di varios intento, partidonan no a haya otro y a bin huez pa determina kico e areglo final mester bira. E caso a tuma lugar awe diahuebs merdia.
ORANJESTAD – Fuera di ex minister Paul Croes, tin cuater nomber mas di persona di cual Ministerio Publico lo apela e sentencia den caso di Ibis. Ta trata di personan cu a haya absolucion total di e caso. Pero OM no por a bisa ken e personanan ta pero a bisa solamente cu ta trata di esnan cu a haya absolucion total. Pero informacion cu NoticiaCla tin confirma ta bisa cu ta trata di e sospechosonan R. di Vecchia, N. Nunez, T.Chan y R. Martinus. No ta conoci si nan lo keda cu nan mesun abogado, of si nan lo cambia di representacion. Den caso di ex minister Croes, tin indicacion cu lo kier cambia di abogado, pero no a confirma esaki ainda.
ORANJESTAD – Ex minister Paul Croes kier cita un lista di politico na Aruba pa testigua den su caso di apelacion proximamente. Asina el a declara durante un entrevista na e portal di noticia 24ora.com dialuna atardi. Manera ta conoci Croes a keda sentencia luna pasa na 4 aña di castigo di prison y 10 aña no por eherce ningun funcion politico y no por participa na un eleccion politico. Croes durante e entrevista a bisa cu mientras cu e no kier divulga su strategia completo, e por bisa si cu e ta bay scucha un cantidad di politico como testigo. Mientrastanto Ministerio Publico tambe a bin cu un declaracion riba nan intencion di nan intencion di apela unda cu a confirma cu nan ta apela e sentencia contra Croes, y 4 di esnan cu a haya absolucion (vrijspraak) completo.
ORANJESTAD – Ministerio Publico (OM) ta bay apela contra e sentencianan di esnan den caso Ibis, cu a haya absolucion total. Esaki e vocero di OM, Ann Angela a bisa. Esaki riba insistencia di NoticiaCla, pasobra den e informe anterior, a informa solamente cu ta bay apela e sentencia di ex minister Paul Croes, y 4 otro sospechoso. Pero no a bisa ken. Riba insistencia, OM a confirma cu ta trata di 4 di esnan cu a haya absolucion total den e caso. Mientras cu e ta trece un poco mas claridad, ainda falta, pasobra tin 5 persona cu a haya absolucion, pero ta apela contra 4.


text:
UPDATE: Video i potret di kaso tragiko kaminda baby (mucha) di 2 aña ta perde su bida. (Potret kaminda bo ta mira kon e yu su koi hunga ta keda banda di e outo ku a kita su bida)
UPDATE: Sint Maarten: Un problema di bisiñanan ta okashoná morto di un mucha hòmber di 2 aña
Djadumingu mainta, alrededor di 10.30 e bario St. Peters a keda sakudí pa e morto tragiko di un mucha hòmber di 2 aña, ku lo a kumpli 3 aña e siguiente dia.
Un problema entre un grupo di hoben a kondusí na un situashon kaminda un grupo a trata na agredí un miembro di e otro grupo ku un vehikulo. Un hoben a logra bula un muraya i a raspa su kurpa i heridá su pia durante di e akshon aki. E mucha di 2 aña tabata hunga kantu di kaminda na momentu ku e vehikulo a alkansá e si. E mucha a fayesé mesora, a konsekuensia di e heridanan ku el a risibí.
Segun testigunan, na momentu ku e vehikulo a faya den e intento pa dal e hoben ku a bula muraya, shofer di e vehikulo a bèk i bolbe bai dilanti un biaha mas. Ta na e momentu aki, e vehikulo a alkansá e kriatura di 2 aña. E kriatura ta yu di un di e hobennan. Su mama tabata na trabou na momentu di e insidente. Despues di e insidente testigunan a mira e hobennan bandoná e vehikulo, un di nan tabata tin un bate den su man.
Sigur 3 ambulans a akudí na e sitio pa transportá 2 di e hobennan ku a resultá heridá, mientras un waha di morto a akudí pa transportá kurpa sin bida di e kriatura.
Varios agente polisial a presentá na e sitio, inkluso hefe di kuerpo polisial i reshèrshinan pa investigá e kaso aki. Pas na alma di e kriatura.
Riba e potret mas abou bo ta mira kon e mucha su outo di hunga kune a keda. Un sitiashon hopi tristu.
KOMPARTI E NOTISIA AKI VIA:
Like this:
Like Loading...


text:
E aña aki, Aruba lo competi den tres wega importante faltando 1 aña pa sera e ciclo deportivo na Tokyo 2020. Den luna di maart proximo nos atletanan lo competi den e Weganan Sur Americano de Playa na e ciudad di Rosario, Argentina. Despues di varios aña di cambionan di fecha y cuidad sede, porfin lo continua cu e weganan di playa den e continente Sur America.
E pais di Argentina a host aña pasa e Weganan Olimpico Hubenil na Buenos Aires cu tabata un exito rotundo y no tin duda cu e ciudad di Rosario ta cla pa ricibi e aproximadamente 2000 atleta procedente di 14 pais den Sur America, entre nos dushi isla di Aruba.
Aruba lo competi den cuater ramo di deporte esta Beach Tennis femenino y masculino, Beach Volleyball femenino y masculino y Open Water Swimming. Nos delegacion lo consisti di e siguiente 10 atletanan.
Nos tin como Beach Tennis e atletanan Sander Castro hunto cu Aksel Samardzic ken lo ta forma e duo masculino y pa e duo femenino Maud Iza Celaire lo bai hunga cu Dominique Hopman. Den e parti di Beach Volleyball nos tin e atletanan Masculino Fransua Angela y Eddy Toro y den femenino nos tin Mali Rafini y Shekeva Jones. Pa e Open Water Swimming nos lo tin e atletanan Lucien Peterson y Florence Kock.
Como comision tecnico di COA lo biaha, Beto Thiel mientras pa e asistencia medico nos lo tin Francis Maduro. Vice presidente Wanda Broeksma lo representa Comite Olimpico Arubano na e Weganan di Playa. Na banda di e delegacion di atleta y diregentenan nos tin como Hefe di Mision, Sr. Junior Dake.


text:
Dr. Teruo Higa ta konosí rònt mundu komo
e kreadó di “Earth Saving Revolution”, ku ta derivá di e introdukshon di Mikro-organismo Efektivo – popularmente konosí komo “EM®”.
E progreso / desaroyo importante akí den teknologia sostenibel, ta operá riba e komprondementu ku naturalesa ta restaurá su salú primeramente dor di organismo mikroskópiko.
Prinsipalmente naturalesa ta resiklá dor di un balansa inter-aktivo entre mikro-organismo regenerativo i degenerativo.
Dor di un asosiashon ku e ekilibrio ekológiko akí, nos por siña di un di e sekretonan mihó wardá di naturalesa, pa mantené salú perpetuo i revitalisashon.
E Teknologia a keda desaroyá pa Profesor Dr. Teruo Higa, mientras e tabata un profesor di hortikultura na Universidat di Agrikultura, univesidat di Ryukyus na Okinawa, Hapon.
Te ku dia el a bira malu dor di uso di produktonan kímiko, promé ku el a kumpli 30 aña, Dr. Higa tabata un defensor di agrikultura konvenshonal i el a traha den desaroyo di produktonan di agrikultura sintétiko.
Dor di a krese komo un agrikultor, e tabata sá ku e agrikultornan tabata den gara / den man di e kompaníanan di kímiko ku tabata proporsioná nan ku invershonnan kada bes mas karu. El a disidí di buska un metodo natural pa medio di uso di mikro-organismo benefisioso ku lo yuda aliviá e agrikultornan di nan dependensia kímiko.


text:
Dialuna mainta den presencia di Minister Otmar Oduber, a tuma lugar e firmamento di e fianza entre Arubus y Aruba Investment Bank, cu lo permiti mehoracion di servicio di e empresa di transporte publico na nos isla.
Minister Oduber a duna di conoce cu como Gobierno ta doño di 100% di e accionnan di Arubus, nan ta sumamente contento cu e desaroyo aki, enfatizando riba e trabou cu a wordo haci pa Hunta di Comisario conhuntamente cu directiva di Arubus. Nan a haci posibel cu por a sinta na mesa cu Aruba Investment Bank pa comienzo di e proceso di restructuracion di e aspecto financiero y restructuracion total pa loke ta trata maneho di Arubus.
Continuando, Minister di Transporte a indica cu a firma e promer fase di dos fase cu tin pa loke ta trata e acuerdo di fianza entre Aruba Investment Bank y Arubus. E promer fase ta pa un suma di 5.5 miyon cu lo mester wordo destina pa cumpra 16 autobus nobo y 15 bus grandi nobo. Parti di e suma aki tambe lo bay pa e proceso automatiza di smart card pa di e forma aki tur hende cu ta usuario di Arubus por haci uso di dje, caminda cu e accesibilidad di dje lo bira uno mas amplio riba Aruba.
E promer fase aki lo mester conduci, despues cu acudi na Parlamento pa diferente cambionan cu mester tuma lugar, na un refinanciamento total di Arubus pa un suma di 16.5 miyon florin. Esaki ta encera cu tanto e debenan bieu di e compania di transporte publico y tambe esunnan nobo, como tambe debenan atrasa pa e gastonan social cu ta core for di memei di aña 2009,
lo wordo cubri. Asina Arubus lo por cuminsa cu un etapa nobo.
Mas aleu e mandatario a duna di conoce cu e business plan pa Arubus ya caba ta den ehecusion mientras cu Gobierno tambe tin compromisonan pa loke ta trata e subsidio duna na e compania aki.
Ya caba a inicia e proceso cu ta wordo presenta den e business plan di reduccion di 15 miembro di personal di Arubus, caminda cu ya tin 9 persona cu a bay voluntariamente. Awor lo mester sigui conversa cu 6 persona mas pa di e forma aki contribui na por logra e meta di haci du Arubus un compania financieramente fuerte un biaha mas.
Minister Otmar Oduber a enfatiza un biaha mas cu no lo bin cu aumento di tarifa di Arubus. Arubus kier demostra promer cu e tin e deber pa duna un servicio na e nivel cu e merece. Pa tal motibo nos a tuma e decision cu una bes e flota nobo tey, cu una bes cu e netwerk pa loke ta trata servicio na mas tanto barionan na Aruba ta in place, cual ta verwacht cu lo ta cla pa 1 di juli, for di e fecha ey lo adapta e prijs. For di e momento ey no lo duna e descuento mas di 25 cent riba e trip€.
Finalizando, Minister Oduber a expresa cu esaki ta un momento grandi pa Arubus mirando cu ta trata di un transformacion total di un compania mediante di e cambionan cu a tuma lugar den statuut pa por amplia e tareanan di Arubus, pero tambe di un compania cu awor lo wordo completamente renova caminda cu lo conta cu 31 bus nobo y un compania cu su servicio lo haya un mehoracion na bienestar di henter comunidad.


text:
Dia 26 di December e dos rumannan Klabér a biaha pa Hulanda ariba peticion di ex campeon mundial, coach Olimpico y Hall of Famer Henk Meijer pa asina e dos rumannan prepara nan mes pa e eventonan cu tin nan dilanti. Nan a bay Alemania pa participa na un camp training.
Nan mester a core 9 ora den auto for di Groningen Hulanda pa Friedrichshafen Alemania pa e camp training cu tin 145 atleta for di 21 Pais ta participa. E camp training ta pa tur esnan cu ta preparando pa eventonan nan dilanti. Na e camp training aki tin entre otro e siguiente atletanan di taya manera: Yassine Trabelsi for di Tunicia cu a sali tercer luga na campeonato mundial y cu a participa na Olimpiada na RIO 2016.
Razak Alfaga for di Nigeria campeon mundial y medaya di plata na Olimpiada RIO 2016 y Inese Travida di Latvia kende a gana Brons na campeonato mundial. Markus Kohlöffel cu rango largo di logronan manera; coach Olimpico di Alemania y Sweden. Tur atleta eynan tin un lista largo di logronan. Training ta dos biaha pa dia for di 10’or di mainta pa 12’or di merdia y 5’or di atardi pa 7’or di anochi.
Training a cuminsa dia 1 di Januari y lo termina den fin di siman. Otro siman nan lo bolbe Hulanda y training lo sigui pa asina nan prepara pa NK dia 12 di Januari na Den Haag. Nos ta desea e dos rumannan Klabér tur clase di exito na Hulanda.


text:
For di e ultimo raportahe pa 2018 – ultimo tres luna – por saca conclusion cu den lineanan general, gobierno a logra cumpli cu su presupuesto. Hasta a fia un poco mas placa cu tabata necesario, y CAft ta sugeri pa usa esey pa baha debe y no Pa cubri otro necesidad. En todo caso, nos no a haya un sorpresa manera esun na fin di 2017, ora a resulta cu e buraco coba tabata hopi mas grandi cu presupuesto di e aña ey a predeci. Minister encarga cu finanzas por ta – moderadamente – contento cu su prome aña di gerencia financiero a bay bon, den e sentido ey.
Esey no ta significa cu nos ta riba tereno sigur caba; ta keda hopi reto mas. Nos debe publico, compara cu GDP a baha marginalmente, te net bao di 86%, y esey ta implica cu nos ta completamente den e zona di peligro ainda. Cualkier cos cu pasa cu nos economia y nos ta den problema inmediatamente. Nos no mester di notifica esnan encarga cu nos asuntonan financiero di esey; nan sa esey miho cu nos. Pero tampoco ta tempo pa sinta keto o bay drumi, y manece cu ‘tur cos na orden’. Tin algun desaroyo cu por haci cu e aña aki por bay menos positivo di loke ta proyecta actualmente, cu di mes no ta asina alentador: kizas un crecemento di 1% di GDP real. E crecemento modera ey por bin den peligro si inflacion sigui hunga un papel. E incertidumbre ta den e impuesto indirecto cu lo mester bay reemplaza BBO y su adicionnan aki poco luna. Si esaki atrobe baha e poder di compra local, y no tin otro factor positivo, anto no lo tin crecemento real e aña aki.
CAft mes ta señala e BBO cu a produci menos cu loke tabata proyecta, a base di e aumento na mita di aña, pero no ta saca conclusion. Esey mientras tambe e accijns riba combustible, tabaco, licor y cerbes tur a produci menos cu e aña anterior. Nos a cambia menos divisa tambe, e impuesto riba cambio di divisa tabata esun mas abao di ultimo cuatro aña (2015 – 2018). Pa completa e imagen mester bisa si cu impuesto riba importacion a subi substancialmente compara cu e aña anterior. Nos interpretacion ta cu nos a yega na e limite di e poder di compra local, y cu cada medida mas pa saca mas placa di e consumidor lo resulta den menos compra, y menos placa den caha di gobierno. Algo pa tuma na cuenta seriamente, pasobra den e mundo aki ta asina cu loke esun ta haya, mester kita di e otro, ‘win/win’ ta un concepto no aplicable den esaki.
Fuera di esey, nos por ripara cu aparentemente e companianan di Citgo/Pdvsa a yega na fin di nan placa, sin yega na fin di e trabao (preparativo) loke no ta duna bon perspectiva pa e tempo nos dilanti. A pesar di e storianan positivo cu nos ta tende di banda di e compania propietario di e refineria, loke nos ta scucha y mira den mundo financiero internacional, no ta mustra bon, sigur no si no bin un solucion pronto di e conflicto na Venezuela. Un prolongacion di esaki lo mantene e planta paralisa pa mas tempo, cu e interogante si despues lo bay sucede algo. En todo caso gobierno a actua corecto den no inclui posible desaroyo na e refineria den nan plannan.
Lamentablemente e situacion aki ta duna mas rosea na esnan cu ta boga ‘todo por todo’ pa habri mas tanto camber di hotel posible. Ta berdad cu esey ta boost nos sector di construccion, cu no tin tanto proyecto actualmente. Sin embargo, mester considera cu e sector aki tampoco no ta opera cu Arubiano mas, sino pa un gran parti riba labor importa. Den e siguiente fase, di operacion di tanto camber mas, esaki no ta cambia: un gran parti di e trabao lo ta pa ‘mano de obra’ importa. Pero, y por ta cu aki nos mester paga tino, e empleo aumenta di construccion y e hotelnan, ta yuda aumenta entrada di gobierno, ta aumenta e aporte na AZV y SVb, di manera cu gobierno no tin preocupacion di e banda ey. Pero esey ta ‘short term’. Na un plazo mas largo e trahadornan aki, cu ta contribui cu un par di cien florin pa aña na AZV, tambe ta yuda pone e gastonan di AZV na un suma di 3.640 florin pa aña, pa cabes… (cifra pa 2017, di AZV). Y ken ta pone e resto di e placa…? Djis conta: mil empleado di exterior, cu salario minimo, ta aumenta nos gastonan di AZV cu 3,6 miyon florin, mientras nan contribucion ta un fraccion di e suma aki.
Y naturalmente, manera hopi a trece dilanti caba, nos no a papia ainda di lugar di biba, scol pa yiu bay, mas vehiculo riba caminda, mas… tur sorto di cos cu nos tin dimas caba. E problema mas grandi cu nos tin awe, ta esun cu nan no kier discuti. Nos ta para na un cruzada hopi importante, unda facilmente, pa conveniencia a corto plazo, nos ta haci escogencia cu despues nos ta lamenta.
LJMADURO – 27-FEB-2019


text:
Aktividatnan di Ride for the Roses den di-15 aña repartí riba fin 2018 i hinté 2019
KOMUNIKADO DI PRENSA
Dia 11 di òktober 2018
Estreno di ‘Bohehian Rhapsody’ dia 1 di novèmber na Cinemas
WILLEMSTAD – Djaweps a atardi den kurá di e patrosinador prinsipal Orco Bank, direktiva di fundashon Ride for the Roses a duna prensa, patrosinador i voluntarionan un idea di e aktividatnan ku tin den tapara pa e di-15 edishon di Ride, Sail, Swim & Walk for the Roses, Spinenergy inkluso, ku djadumingu 27 di yanüari 2019 konosé un momento kulminante. Miéntras ku e ekstoso akshon Standing Order 1500 km ta sigui, e próksimo aktividat ta e anochi di sine djaweps dia 1 di novèmber awor. Pero, durante sobrá di e aña di hubilo 2019 tambe tin aktividatnan planiá.
Fundashon Ride for the Roses Curaçao
RFTRC a start na 2005 ku e meta prinsipal pa sostené Fondo Prinsesa Wilhelmina (PWF) finansieramente. E instansia aki por usa e yudansa bon pa e sigui atendé ku pashènt di kanser i nan famia. Esaki a krese te bira e evento anual mas grandi pa rekoudá fondo na Kòrsou. E último añanan a logra semper pa rekoudá alrededor di mei mion florin pa e bon kousa, i esei ta bai p’e minimalmente atrobe den e aña di hubilo. Ya pa di tres aña Robbin Martina ta presidí e direktiva ku sosten di sekretario Benno van Leeuwen, tesorero Jim van Luipen, visepresidente Curd Evertsz, i ademas Geert Bijlstra, Raoul Hooftman, Maria-Helena Seferina, Arthur Rosaria, Stephan Veen i e relashonista públiko Frans Heiligers. Komo stazjèr e aña aki tin Stef Munsters.
E pelíkula Bohemian Rhapsody
E promé parti di e programa di aktividat ta presentashon dia 1 di novèmber awor di e pelíkula Bohemian Rhapsody, ku un dia despues nan ta estrená na Merka. Ta trata di un pelíkula biográfiko tokante e banda Britániko di rock Queen ku e legendario kantante Freddy Mercury. Dia 5 di sèptèmber 1946, Farrokh Bulsara a nase na Stone Town, na Tanzania. Despues ku el a muda pa Inglatera su pashon pa músika a bira bisto. Su koleganan studiante Brian May i Roger Taylor tabata en buska di un kantante pa nan banda. El a ofresé pa e bira i esei a resultá den e banda Queen. Farrokh a kambia su nòmber pa Freddy Mercury i e banda a kuminsá komponé piesa. Despues di seshonnan largu di grabashon pa Bohemian Rhapsody nan a bisa e banda ku e piesa aki ta dura muchu i nunka e no por bira un éksito. Kontrali a sosodé. Queen a bira un di e bandanan di rock mas grandi na mundu ku a logra hit un tras di otro. Na 1985 e banda a presentá ku éksito na e legendario konsierto di Live Aid. Nan a konstatá ku e kantante Mercury tabatin aids. Dia 24 di novèmber 1991 el a fayesé na Londres.
E benta di karchi na rason di 50 florin pa persona pa e sine Bohemian Rhapsody pa e presentashon di dia 1 di novèmber mitar di 8 di anochi den The Cinemas na Otrobanda, ya ta aden. E karchinan ta optenibel serka miembronan di direktiva di RFTRC, Van den Tweel Zeelandia, 24 uur uit de Muur na Santa Maria i Mensing’s Caminada.
Dia 27 di yanüari 2019
Riba djadumingu dia 27 di yanüari 2019 ta antisipá atrobe mas ku 10.000 partisipante na e diferente elementonan di Ride, Swim & Walk for the Roses. Anke e tin elemento di deporte, e idea ta mas pa atraé mas tantu hende posibel ku tur ta kontribuí nan granito.
Mainta tempran e miles di kanadó ta kuminsá na Awasá pa sea via brùg di ponton Emma òf e brùg haltu Juliana kana den e kayanan di Punda, Pietermaak, Marie Pompoen pa yega Mambo Beach Boulevard. Famianan kompleto ta tuma parti. Djis despues e koredónan di baiskel ta kuminsá pa e diferente distansianan, riba kaminda i tambe un ruta pa mountainbike. Nan salida i final tambe na ta Mambo Beach Boulevard. Pa mediodia e landadónan ta bula na awa na bahia Jan Thiel pa bai e playa di Mambo Beach Boulevard. Na e playa aki e tan popular Spinergy ta tuma lugá: un aktividat deportivo riba spinningbikes kaminda empresanan por kompetí ku otro konopando e prestashonnan deportivo na rekoudá fondo.
Akshon den e aña di hubilo
En konekshon ku e aña di hubilo direktiva ta hasi un apelashon riba persona i instansianan pa bini dilanti ku ideanan grasioso pa tene mas evento ‘... for the Roses’ durante e aña di hubilo pa asina rekoudá mas fondo. Despues di a studia e proposishonnan, direktiva di RFTRC ta drenta den kontakto ku e organisashon en kestion i ora yega na un akuerdo e evento por apliká e agregashon ‘... for the Roses’. Por ehèmpel, tin e plan pa un ‘Golf for the Roses’ dia 20 di yanüari 2019; na su debido tempu lo suministrá mas detaye al respekto. Tin mas idea aden kaba, manera pa un ‘Zumba for the Roses’ i un ‘Fashion for the Roses’. Di e manera ei RFTRC ke mantené e atenshon durante henter aña riba e bon kousa. Persona i instansianan ku ke mèldu e evento ku nan tin pensá ‘… for the Roses’, por repasá tur e detayenan, inkluso e kondishonnan, riba e website www.ridefortheroses.net di RFTRC.


text:
Karniseronan ta haña kurso pa amplia konosementu di e manera pa atendé ku karniGeplaatst op 7 Mart 2019 dor di Ministerio di Salubridat Públiko, Medio Ambiente i Naturalesa
Willemstad – E sentro di ekspertisio Hulandes SVO (Slagersvakonderwijs) a duna dos kurso den promé i último siman di febrüari. Diferente supermerkado i mayorista manera; Alves, EWT, Deli Nova, Esperamos, Van den Tweel i Vleeskeuringsdienst di Openbaar Lichaam St. Eustatius, a inskribí algun di nan personal pa partisipá pa amplia nan konosementu.
Ta trata aki di konosementu di karni, kaminda e karnisero ta siña konosé e diferente partinan di e diferente sortonan di animal (baka, porko, kabritu, lamchi i galiña) i tambe kon konsehá e konsumidó pa loke ta trata manera di prepará i ternura (malsheid) di diferente sorto di karni.
Alabes a ofresé e kurso di HACCP/ seguridat alimentario, kual a keda duná na tres diferente grupo di kursista.
Ku e base aki doñonan di supermerkadonan a manda un señal ku pa nan seguridat i profeshonalidat tambe ta importante i di e manera aki ta redusí e chèns di presensia i plamamentu di bakteria ku ta hasi hende malu. Ta p’esei e sektor a bini ku e inisiativa aki den estrecho koperashon ku Asuntunan Veterinario kual alabes a pone un bon base pa sigui traha huntu den futuro.
Pa Asuntunan Veterinario ku ta enkargá ku kontròl riba establesimentunan ku ta bende karni, esaki ta inisio di un trayekto di estudio kontinuo pa esnan ku ta enkargá ku e alimentonan delikado aki i asina tambe a establesé e “public- private partnership”. Den luna di òktober lo duna tambe un kurso relashoná ku piská i lo ripití e kurso aki ku resientemente a keda duná.
Riba potrèt, por mira momentu ku kursistanan ta haña demostrashon.
Riba potrèt, Minister di GMN mr. Suzanne Camelia- Römer
flankeá pa kursistanan di Esperamos Supermarket ku a risibí sertifikado.
Riba potrèt, por mira otro grupo di kursista ku tambe a risibí sertifikado.
###


text:
Meteo Aruba ta informa e pronostico di tempo valido te 24 December 2018.
Tempo: Awe nochi: levemente te parcialmente nubla y generalmente seco den marduga y mayan: Parcialmente te brevemente hopi nubla cu chens pa localmente un awacero pasahero.
Temperatura maximo 30 grado celsius y temperatura minimo 25 grado celsius.
Solo lo baha awe nochi 06:19 pm y lo sali mayan mainta 06:56 am.
Biento: modera te basta fuerte for di generalmente direccion oost;
forsa 4 te 5 (20 te 39 km/ora, 11 te 21 nudo)
den dia fuerte te posiblemente duro den rafaga;
forsa 6 te 7 (40 to 61 km/hr, 22 to 33 nudo).
Situacion general di tempo:
den proximo 24 ora extencion di un area di precion halto riba atlantico lo
domina tempo den region local manteniendo esaki generalmente seco. sinembargo,
un aumento leve di humedad lo pone cu principalmente den oranan di marduga y
mainta trempan nubianan por aumenta un rato y produci e ora ey un
awacero pasahero.
Condicion di lama:
Olanan di lama lo ta for di direccion oost cu haltura di 4 te localmente
7 pia cu e olanan di mas halto na costanan oost te noordwest di e isla.
ta pidi ocupantenan di boto chikito pa procede cu cautela riba lama
habri ya cu localmente lama por ta relativamente bruto debi na e
biento duro.
Fenomenonan special: ningun
Potencial di awacero pa proximo 24 ora: 1 mm; localmente esaki por varia
registracion di temperatura (celsius) y awacero (mm) den ultimo 24 ora:
airport max 31 / min 26 / 0.0
Pronostico di tempo pa proximo tres (3) dianan:
levemente te parsialmente nubla cu localmente un awacero pasajero.
biento lo ta modera te basta fuerte for di direccion oost;
den dia fuerte te posiblemente duro den rafaga;
temperatura max / min lo ta: 30/25
e proximo bulletin lo wordo publica diabierna 21 di december 2018 17:00 (21:00 utc)


text:
Grupo Social Pedagogico
Ondersteuningscentrum
“Ondersteuningscentrum” (centro di guia y sosten pa personal, e clientenan di S.V.G.A. y nan famia) ta e departamento unda e ortopedagogo y e psicologo ta ubica. E ortopedagogo y e psicologo ta forma parti di e grupo social pedagogico. E trahador social, logopedista y e “sportleider” tambe ta forma parti di e grupo social pedagogico. E ultimonan aki tin nan oficina/gymzaal na un otro caminda riba e tereno di S.V.G.A.
Un parti di e “ondersteuningscentrum” ta keda uza como oficina y un parti como lugar pa haci investigacion psico-diagnostico, duna guia y sosten na personal, cliente y nan famia ora esaki ta necesario, tene atardi di informacion pa personal y stagiaire. Den “ondersteuningscentrum” tambe tin un biblioteca, unda personal di S.V.G.A., otro instansia y stagiaire por haci uzo di esaki.
Grupo Social Pedagogico (S.P.G.)
S.P.G. tin bou su encargo admicion y “doorstroming” di cliente na e diferente departamentonan.
S.P.G. ta vigila e progreso di e reunionnan di cliente riba e diferente departamentonan.
S.P.G. ta duna conseho riba maneho di guia y cuido di fundacion.
S.P.G. ta tene contacto cu otro instancianan.
Ortopedagogo
E ortopedagogo ta uza su experticio pa yuda e departamentonan, cu tin cliente bou 16 aña bou di nan encargo, atende cu casonan complica di un forma metodico. E ortopedagogo tin actualmente banda di su tarea como ortopedagogo, tambe e tarea di director suplente. Como director suplente, e ortopedagogo ta sostene e director di S.V.G.A. den su tareanan y na momento cu e director ta ausente pa motibo di p.e. vacacion, e ta resposabel pa tur asunto riba e tereno di cuido na S.V.G.A. y ta atende cu instancianan externo.
E ortopedagogo tin e.o. como tarea:
- Haci investigacion psicologico, pedagogico y didactico.
- Haci investigacion di e casonan (hopi) complica riba e departamentonan cu ta traha cu mucha y hoben y asina traha un plan di ayudo cu e lider di grupo/maestro lo mester bay implementa.
- Duna guia y sosten na e personal den cuido a base di e sistema di siguimento digital y plan di guia di e clientenan.
- Ora ta necesario haci observacion.
- Tene reunion di cliente y reunion riba nivel di departamento.
- Contesta pregunta y duna informacion na mayor (interno of externo) y tambe na otro instancia.
- Guia of tene combersacion cu famia y mayor (na cas of riba departamento).
Psicologo
E psicologo ta uza su experticio pa yuda e departamentonan cu tin cliente riba 16 aña bou di nan encargo, atende cu casonan complica di un forma metodico.
E tareanan como psicologo ta encera:
-
- investigacion di e casonan (hopi) complica riba e departamentonan cu ta traha cu personanan adulto y asina traha un plan di ayudo cu e lider di grupo lo mester bay implementa.
- Duna guia y sosten na e personal den cuido a base di e sistema di siguimento digital y plan di guia di e clientenan.
- Ora ta necesario haci observacion.
- Tene reunion di cliente y reunion riba nivel di departamento.
- Contesta pregunta y duna informacion na mayor (interno of externo) y tambe na otro instancia.
Guia of tene combersacion cu famia y mayor (na cas of riba departamento).
Guia en corto
Cada cliente tin un plan di guia. A base di e plan di guia tur persona y mayor envolvi den e cuido y guia di e cliente ta reuni pa papia riba e desaroyo di e cliente. Pa duna guia psicologico y pedagogico ta haci uzo di e plan di guia pa duna tips con pa sigui cu e cliente riba tur area di desaroyo y tambe pa traha y/of evalua metanan pa e siguiente periodo pa e cliente. Tambe ta sigui e cliente pa medio di e sistema digital. En corto, e psicologo y ortopedagogo ta monitor e progreso con cada cliente ta desaroya.
Up-to-date
E psicologo y ortopedagogo ta tene nan mes na altura di e ultimo desaroyonan riba e tereno di personanan cu un limitacion intelectual door di atende charla, congreso y workshops nan na Aruba y den exterior.
Tambe nan ta abona riba diferente revista y ta lesa diferente literatura cu tin di haber cu e grupo meta.
A CHILD IS LIKE A BUTTERFLY
IN THE WIND.
SOME CAN FLY HIGHER THAN
OTHERS,
BUT EACH ONE FLIES
THE BEST IT CAN.
WHY COMPARE ONE AGIANST
THE OTHER?
EACH ONE IS DIFFERENT.
EACH ONE IS SPECIAL.
EACH ONE IS BEAUTIFUL.
Piedra plat 97-B
Tel: 522-7862 / 522-7854


text:
ORANJESTAD – Recientemente un delegacion di parlamento di Comision di Asuntonan di Reino di Aruba, Corsou, St. Maarten y Surinam a bini hunto, a base di un invitacion y iniciativa di parlamento di Surinam, pa reanuda e plan di contacto, cu ta existi for di aña 2001. “E parlamentarionan di e 4 paisnan aki a demostra di tin interes mutuo pa traha riba diferente aspecto y ta determina pa continua cu e forum aki, pa discuti e areanan di interes mutuo, miho practica y intercambio”, segun parlamentario Sue-Ann Ras.
Protocol 2009
Na 2009 tabatin un protocol di cooperacion cera entre Surinam, Aruba, Antias Hulandes. E lasonan di intercambio no ta algo desconoci y varios pais ta traha riba esaki, pa asina yuda crea mas oportunidad pa desaroyo di e paisnan en cuestion como tambe crea oportunidad nobo pa futuro. Mester remarca cu e dianan tabata hopi fructifero, ya cu parlamento di Surinam a percura pa e paisnan en cuestion haya un bista hopi amplio tocante kico ta tur e areanan y e topiconan cu nan tin interes den dje y cu ta desea pa reactiva e contactonan necesario. “Ta remarcabel cu ta despues di casi 10 aña esaki ta tuma luga, percurando pa e plan di contacto ta den un contexto completamente nobo y innovativo” Ras a indica. E renobacion di e Plan di Contacto aki tabata necesario segun presidente di parlamento di Surinam, drs. Jennifer Simons, door cu e posicion politico di algun di e paisnan a cambia.
Topico relevante
Durante e bishita na Surinam a bin varios topico relevante dilanti. “Pero loke a resalta durante e reunionnan tabata e topiconan den e area di agricultura, cria y pesca, educacion, cultura y deporte y eco turismo. E relevancia di medio ambiente y ‘rampenbestrijding’ tambe tabata topico di interes y discusion. E trahamento hunto sigur tin un bon base, mirando cu tur pais en cuestion ta comparti e mesun historia. Surinam a ilustra nan potencialidad den cada un di e areanan y kico tur ya nan ta haciendo y con e ta hinca den otro y kico ta e posibilidadnan pa den futuro traha cu e paisnan: Aruba, Corsou y St. Maarten”, Ras a finalisa bisando.


text:
ESTADONAN UNI (TheVerge) – Reddit a prohibi r/watchpeopledie, un subreddit infame unda ta post video di hende muriendo di forma grafico. E prohibicion ta yega despues cu e subreddit a repost video di e masacrenan recien na Moskee na New Zealand.
Segun e ‘landing page’ nobo, e subreddit a wordo prohibi pa motibo di viola e politica di Reddit tocante glorifica of curasha di violencia.
Un vocero di Reddit a duna e siguiente declaracion: “Nos ta hopi cla den e terminonan di servicio di nos pagina cu post contenido cu ta incita of glorifica violencia lo mira usuarionan y comunidadnan prohibi di acceso na Reddit. Subredditnan cu no ta adheri na e reglanan aki lo ser prohibi.”
E manifesto y video di e tiroteo en particular ta prohibi for di Reddit completamente, y ta wordo elimina riba e pagina. Sinembargo, e prohibicion riba r/watchpeopledie tabata relaciona cu nan maneho di tur dos material.
E prohibicion nobo ta concorda cu e cambio recien na politica di contenido di Reddit, cu ta haci e guia di moderacion di e pagina hopi mas explicito. E tabata asina cu casi tur cos cu no tabata ilegal tabata permiti riba e pagina, y awo, esey no ta e caso. Asina mes, e subreddit tabata activo desde 2012 y tabata bou cuarentena – e manera con Reddit ta describi comunidadnan cu ta explicitamente scondi for di publico – prome cu e politica di contenido di e pagina a cambia.


text:
E
pueblo di Aruba, apesar di su anhelo pa dicidi su propio destino
pa mas di mitar siglo, nunca antes a propone un bandera. Si e
isla tabata conoce un escudo oficial y un himno cu e pueblo a
bin acepta como di dje.
Riba indicacion di Gobierno Insular di Aruba a nombra un comision
riba 21 di januari 1976, consistiendo di srs. Julio Maduro, Hefe
di departamento di asunto laboral; Wouter van Romondt, profesor
di dibuho na Colegio Arubano; Ronald Donk y Juan E. Wever, como
secretario, a cuminsa cu su tarea di organisa un concurso den
pueblo pa un diseño di bandera. A manda un total di 693
diseño aden.
Durante e tarea di e comision diferente hecho pertinente a resulta.
Asina hopi contribuyente, mayoria mucha di scol, a desea di mira
un strea di 4 punta y esaki pa diferente motibo. Tambe un cantidad
grandi a opta pa lista o marca di color horizontal y/o vertical.
E colonan dominante tabata cora, blanco, blauw y geel. No a scohe
e bandera mes entre e contribucion di e concurso pa determina
e bandera. E comision a dicidi, cu yudansa di un experto Americano
di “Flag Research Institute” na Boston, pa entrega
nan propio diseño, cu ta contene un combinacion di e color,
nificacion y balor, cu e contribuyente kier a dune.
Ariba 16 di maart 1976, nos parlamento a acepta e diseño
aki, cual awe ta e bandera oficial di Aruba.
Dos dia despues, riba 18 di maart, a hisa e bandera aki pa prome
biaha, den un grandioso inauguracion oficial di himno y bandera,
den Wilhelmina Stadion.
Nificacion
E color blauw di e bandera ta denota e lama inmenso cu ta rondona
un isla, e strea di 4 punta, cu ta retene e posicion di honor
mas cerca e asta y e parti ariba di e bandera, pa simbolisa e
posicion di Aruba den e oceano, cu ta rondone.
E bandera tambe ta denota cu e isla ta anhela di ta soberano,
esta independiente di otronan, pero cu no kier aisla su mes di
esnan cu ta rondone y ta trata di keda liga cu nan pa e lama.
Ta simbolisa esaki claramente pa e dos strepinan horizontal den
e bandera, cu ta denota e posicion liber y aparte di Aruba den
e mes lama, sin distancia su mes di otro isla o pais.
E strea di cuatro punta ta simbolisa e cuatro direccion di compas,
for di cual direccion representante di 40 y mas pais a bin Aruba
y a forma un comunidad, cu ta biba harmoniosamente, cu ta garantisa
libertad maximo. Tambe e ta mustra riba e cuatro costanan di e
isla unda lama ta forma un barera natural.
E
strea su cuatro puntonan ta refleha e 4 caminda maritimo y aereo,
for di unda nos economia ta sali y for di unda ta bin y ta regresa
nos turismo y e demas pilarnan di economia, manera comercio y
industria.
E strea cora cu colo blanco ta simbolisa e cariño inmenso
di cada ciudadano pa su isla; ta refleha aademas e colo di nos
industria di antaño di palo di brazil y cocenilla y ta
rindi homenahe na e sanger Indjan, drama den Rooi Frances, pa
su libertad.
E strea blanco ta simbolisa e santo sin mancha di e playanan extenso,
cu ta rondona e isla y na mes un momente e puresa di cursaon di
e habitantenan, cu ta respeta husticia, orden y libertad.
Geel ta e colo di abundancia. E ta e colo apropia pa denota nos
industria kimico y petrolero y di e semper aloe bibo; cu nos comercio
y turismo ta forma conhuntamente e fuente di ingreso di nos pueblo.
E strepinan colo geel ta denota e fuente di ingreso di antaño,
manera e industria di oro di guano y di aloe.
E ta simbolisa tambe nos industria di butishi y di artesania Indjan
di siglonan pasa y culturalmente e industria di sombre. Ademas
un cantidad grandi di nos palo y mata ta florece den e colo geel,
manera kibrahacha, brasil, bonchi di strena, curahao, tuturuto,
aloe y wanglo.


text:
Apertura di e eksposishon akí ta dia 17 di sèptèmber. E ta dedika na Pader Paul Brenneker i Elis Juliana. E eksposishon ta trata di kolekshon religioso, ku nan a haja 50 anja pasa i a otorga esei na NAAM.
E topiko prinsipal ta e bida religioso ku e populashon Afro-Curacao a ekspresa dor di dedika alta na San Antonio, e santu mas popular na Korsou, un alta katholiko i un alta di montamentu. E ekspoisishon a worde eksibi dor di Tirzo Martha, insipra dor di e konosido Bob Harms, Jossy Pieter, Joyce Zimmerman i otronan. E ekshibishon i publikashon konserni a worde hasi posibel dor di sponsornan Prins Bernhard Cultuurfonds i APNA.


text:
CTB a start ku training intensivo di seguridat
.....diferente aktor enbolbí ku e tópiko di seguridat di turista ta partisipá......
WILLEMSTAD- 1 sèptèmber 2014:- Entrante 1 di sèptèmber te ku 5 di sèptèmber un grupo grandi ku ta konsistí di diferente aktor enbolbí ku e tópiko di seguridat di turista ta partisipando na un programa di training dirigí riba e tópiko di seguridat. Durante di e apertura a hiba palabra Minister di Hustisia sr. Nelson Navarro, Dr. Peter Tarlow kual ta un di e trainernan i tambe sr. Hugo Clarinda di Ofisina di Turismo di Kòrsou (CTB). Minister Navarro a para ketu entre otro riba e aspekto di seguridat di e turista i e importansia di kuerpo di POLITUR ku pronto lo habri su di tres pòst.
Meta prinsipal di e training ta pa oumentá e nivel di konsiensia tokante e medidanan di seguridat i protekshon, alabes perfekshoná e trabounan pa di e forma ei kontribuí na un ambiente mas sigur tantu pa e empleado komo esnan ku ta bishitá nos isla. Ademas di esaki e training lo yuda e partisipante pa e ta mihó prepará pa identifiká, enfrentá i respondé riba menasanan direkto i indirekto. Tambe e training lo prepará e partisipante pa diserní kada situashon i prevení insidentenan ku por perhudiká bida di e empleado, bida di e bishitante i e imágen di nos industria turístiko den su totalidat. E gruponan ku ta partisipá na e training ta konsistí di POLITUR, Kuerpo Polisial Kòrsou, Konsulado Merikano, agentenan di seguridat na aeropuerto, haf, imigrashon, duana, hotèl, playa i tambe diferente personal di seguridat privá ku ta laborá den e arianan turístiko.
E programa di training ta keda duná pa Dr. Peter Tarlow ku ta un orador mundialmente konosí i un eksperto riba e impakto di krímen i terorismo riba industria turístiko i sr. Jason Keller ku ta konosí pa su eksperensia riba e tereno di seguridat personal. Aktualmente e ta laborando komo polis dirigí riba e aspekto di krímen riba kaya. Lo trata diferente tópiko durante e training manera (1) seguridat di turismo i servisio na kliente, (2) seguridat di turismo i diferente kultura, (3) seguridat di turismo i industria turístiko, (4) turismo i terorismo, (5) turismo i desaroyo di komunidat i finalmente un charla riba komportashon di e bishitante. E training ta konsistí di un parti teorétiko i práktiko. Kada dia di training lo konta ku partisipashon di mas òf ménos 50 persona.
CTB ta gradisí Curaçao Ports Authority, Curaçao Airport Holding i Curaçao Airport Partners pa nan kontribushon na realisashon di e programa di training. Ta trainingnan manera esaki ta yuda ekipá empleadonan ku e hèrmèntnan nesesario pa atendé insidentenan ku por tin influensha direkto riba nos industria turístiko. Éksito na tur partisipante.


text:
LIDERAZGO DI IGA
Calvin Varlack
Pastor prinsipal
Calvin Varlack ta e pastor prinsipal di Iglesia Grasia Abundante. Calvin a nase na Kòrsou, 24 di aprel di aña 1953 den un famia kristian di 12 yu. El a kombertí i bira un yu di Dios na edat di 17 aña i for di e edat ei el a kuminsá sirbi Señor te dia di awe.Mas informashon
Sharlon (Bob) Beaumont
Ansiano
Sharlon mihó konosi komo Bob, ta nos ansiano musikal ku ta guia tambe e ministerio Grace & PraiseMas info
Ansianonan
Diákono mester ta fiel na nan kasá i nan mester por manehá nan mes kas i nan yunan bon. 13Pasobra esnan ku ta hasi nan tarea di sirbishi bon ta gana un bon nòmber pa nan mes i tin derechi di papia libremente di fe den Kristu-Hesus. (1 Tim. 12-13)
Famia Sint Jago
misionario-den-training
Winston i su famia Sint ta biba i studia teologia na Dallas, Merka.
Ellery Meyer
Pastor na Sint Maarten
Keda na altura di e desaroyonan di nos iglesia ruman Abundant Grace Community Church na Sint Maarten. Dios ta moviendo i edifikando e iglesia aki. Ku un pastor nobo i un luga nobo!website Abundant Grace Community Church


text:
Un problema grandi cu nos cunukeronan local ta confronta pa añanan algo tin di haber cu e transporte of distribuido di awa pa nan cultivonan. Esaki tabata e punto cardinal cu algun di e cunukeronan invita den e acto di firma di un MoU a yega di expresa ayera mainta na Santa Rosa.
Den pasado promesanan y iniciativanan a wordo haci, pero ainda e problema t’ey keto bay. Pa e cunukeronan e solucion mester ta uno mas practico y lihe, sin mester di tanto logistica y/of transporte. Nan tur tin meter of conexion di awa, y nan ta awa di bon calidad. Pero e awa aki mester ta mas barata of subsidia pa asina ofrece mas produccion y prijs mas competitivo. Esaki lo evita un cadena largo di distribuido, problemanan y gastonan.
Paula Kock kende hunto cu su casa abogado David Kock tin un cunucu na Alto Vista a declara na Bon Dia Aruba cu e problema cu nan ta confronta tin di haber principalmente cu awa. E iniciativa pa bin cu un MoU (acuerdo) pa atende e problema aki ta importante. Sinembargo e no ta faya factibel pa sigui distribui awa via truck. Experiencia di pasado a mustra e dificultad cu e cunukeronan ta pasa aden pa Santa Rosa por abastece nan di awa.
“Nan no tin e trucknan. Of tin biaha e trucknan ta daña.” E ta haya cu e miho alternativa lo ta pa abastece nan di via meter di awa, pero cu un tarifa special y accesibel. Actualmente e tarifa ta 9.50 florin pa meter cubico di awa. Nan tin un deposito pa 10mil meter cubico locual ta yega pa apenas 2 dia. “Si nan por baha e prijs, e lo ta fabuloso pa nos como cunukeronan.”
E promesa haci di pasado pa introduci un meter special pa e cunukeronan no a wordo ehecuta ainda. Segun director di WEB, e cunukeronan ta hopi plama rond di nos isla. E echo cu si nan mester bin cu cierto infrastructura pa cada un ta haci esaki practicamente impagabel. Nan ta buscado alternativa ya sea visa Santa Rosa of direct cu e cunukeronan. Mientras cu minister Romero a expresa su solidaridad cu e cunukeronan presente.
Pero el a laga sa cu nan kier bin cu ideanan pa e suministro di awa pa nan lo ta sostenibel pa futuro tambe. Un solucion cu nan ta evalua den corto plaso ta con gobierno lo por subsidia e awa cu ta bin directamente for di WEB. Igualmente e subsidio aki lo por ta via di baha e tarifa temporalmente pa e cunukeronan, mientras cu nan lo por yega na un solucion duradero.


text:
ORANJESTAD, Aruba
Minister di DesaroyoTeritorial, Infrastructura y Medio Ambiente sr. Otmar Oduber conhuntamente cu Minister Bikker, Director di DOW sr. Marlon Croes y Director di DIP sr. Haime Croes a areuni cu varios compania/contratista pa trata e tema di cobamento di santo/ kibramento di piedra. E reunion aki a tuma lugar despues di siman pasa departamentonan di Infra a hiba control na diferente di e sitionan unda cu ta cobando, pa cual inmediantamente a stop esnan operando sin permiso. Como consecuencia di esaki companianan a presentana Bestuurskantoor pa expresanan opinion y preocupacion y ricibi claridad riba locual ta tumando lugar. E reunion a bay den bon ambiente y a acalaria mal comunicacion cu tabatin di ambos banda.
Manera ta conoci na december 2018, a publica den Landscourant un Landsbesluitfirma pa Gobernador y Gobierno di Aruba cu e rekisitonan pa un aanlegvergunning. Esaki a sosode a traves di e ley Landsverordening ruimtelijke ontwikkeling (LRO) cu tin su maneho ancra pa loke ta trata Ruimtelijke Ontwikkelingsplan (ROP). Esaki ta encera cu ta exigi un aanlegvergunning for di tur hende cu ta rosa un tereno mas cu 750 meter cuadra, pa nan por haya e permiso necesario pa rosamento. Esaki den cuadro di preservacion di nos naturalesa y medio ambiente. Banda di rosamento tin e aspecto di cobamento di santo/piedra y otro materialnan for di superfisie, pa cual tambe ta exigi pa tin un aanlegvergunning.
Diabierna un task force consistiendo di diferente departamento di Gobierno a hiba control na diferente di e sitonan aki rond Aruba. E control aki a tuma luga despues di dos luna cu e acuerdo a wordo formalisa y publica. 9 compania cu ta cobasanto/ kibrapiedra a wordo bishita pa cual a resulta cu 3 di e companianan na e momento nan ey tabatin peticion haci pa un aanlegvergunning. Despues di e bishita di e task force, 2 compania masa haci peticion pa un aanlegvergunning. Pues di e 9 nan cu a wordo bishita, un total di 5 compania actualmente tin un aanlegvergunning pidi na DIP. Ley ta bisa cu dentro di 30 dia e departamento mester duna contesta riba e peticion aki, Minister Oduber a informa.
AcciondilantiBestuurskantoor
Esnan cu a bishita Bestuurskantoor dialuna mainta cu nan preocupacionnan pa gran parti (90%) tabata trata di companianan cu ta transporta santo/ piedra. Pues no necesariamente esnan (10%) cu tin e deber segun ley pa pidi pa e aanlegvergunning pa nan por haci e trabou di cobamento cu ta tuma lugarond Aruba.
Reunion cu e companianan a bay den un ambiente sumamente positivo. Di ambos banda tabatin ‘lessons to be learned’ hopi cu tabatin di haber cu falta di comunicacion y informacion cu no a yega cerca e grupo. E companianan a compromete pa haci peticion manera cu ley ta prescribi pa un ‘aanlegvergunning’ pa cual DIP suportanan ta habri pa asisti e diferente companianan cu ainda no a haci esaki, Minister Oduber a duna di conoce.
Un informacion cu no tabata duidelijk pa e grupo di companianan tabata: Desde ki tempo e ley ta existi. Pa cual a splica cu e ley ta vigente desde 2009, pero desde aña pasa cu a haci e decision aki conoci atraves di un Landsbesluit, ta activa e parti di ley, pa cual e controlnan a inicia. E control conduci ta riba destruccion intensivo na momento cu ta coba santo of kibra piedra etc. na diferente parti rond di nos isla.
‘Segun cifranan di Departamento di Naturalesa y Medio Ambiente (DNM) tin mas o menos 31 sitio cu cobamento lo por tabata tuma luga. Ta calcula cu mas o menos 60% di e 31 sitionan aki ta activo. E otronan a wordo uza den pasado pero aworaki no ta wordo uza mas. Manera menciona anteriormente 9 di e companianan aki ya a wordo bishita y otronan lo wordo bishita den e proximo dianan.’
Finalmente Minister Oduber a splica cu no ta solamente un aanlegvergunning ta wordo exigi den caso cu ta coba santo entre otro. Tambe tin e aspecto di cu si e compania ta causa molester ta e becindario y/of na comunidad nan mester di un hindervergunning tambe. Esaki no ta conta solamente pa esnan cu ta kibra piedra, pero ta encera molester di por ehempel zonido y polvo entre otro. Departamento di Bureau City Inspector a wordo instrui conhuntamente cu DOW, DIP, DNM y Kadaster pa conhuntamente cu Cuerpo Policial bishita e diferente instancianan aki.


text:
AZV ta ehecuta e Ley di AZV cu ta conta pa tur hende, pero banda di esey AZV ta administra e seguro medico di e empleadonan publico. Ta asina cu e empleadonan publico tin un seguro adicional cu ta yama AZV Plus.
AZV Plus ta un seguro di dunado di trabou, cual den e caso aki ta Gobierno di Aruba. E empleadonan publico y empleadonan publico cu pensioen tin derecho riba AZV banda di e pakete di AZV (basico). Banda di esakinan un persona cu tin mesun derecho cu empleado publico (arbeidscontractanten y gelijkgestelden) tin AZV Plus.
No ta e persona mes so tin derecho riba AZV Plus, pero tambe su casa y yiunan (pa kende kindertoelage ta wordo ricibi).


text:
Un bestia ku tin problema pa hala rosea ta drenta den pániko i ta trese kuné un situashon masha difísil den kua bo tin ku tene kuenta ku bo mes siguridat.
- Habri su boka i saka e lenga règt afó
- Wak si bo ta mira un opheto den su boka òf garganta
- Saka e opheto aki solamente hasiendo uzo di un pinsèt òf un tan
- Wak masha bon pa bo no push’é mas leu den su garganta
- Si bo mes no logra di sak’é bai un veterinario inmediatamente
Riba hopi página nan ta proponé tur tipo di método manera dal entre di su skoudernan, hisa e patanan di patras òf hasi e maniobra di Heimlich ku nan. Sa ku esakinan ta aktonan ku ta peligroso pa hasi si bo no sa kiko bo ta hasi òf kon pa hasi nan.
Tin bia un bestia por ta stek dor di un reakshon alèrgiko riba algu. Karakterístika di esaki ta preshon masha abou, problema ku halamentu di rosea i/òf hinchamentu. Un situashon peligroso ku ta eksihí un bishita na e veterinario.
©Rescueracao, translation Denice Bezemer. Like us @ Facebook


text:
ATIA representando comercio a tuma nota di e comentario di Minister di Finansas encuanto e introduccion di ley di “Voldoening op Aangifte Winstbelasting” (VAS) y no ta comparti e opinion di e mandatario.
Na 2012, ATIA en berdad a bai di acuerdo y a firma e protocol di Impuesto den Dialogo Social, incluyendo e introduccion di VAS. ATIA no ta contra e introduccion di e ley di VAS, pero si contra e manera cu e la wordo introduci. Ta importante pa remarca cu e ley di VAS conforme e protocol lo mester a wordo introduci na 2013 y no dos aña despues di un manera abrupto. Manera menciona den ATIA su comunicado di prensa anterior: e “deadline” di 30 di december ta inaceptabel mirando cu ta introduci cambionan den vispera di fin di aña cu ta bolbe afecta comercio.
Tambe mester menciona cu ATIA na 2012 a firma pa un pakete total di reformanan y incentivanan fiscal y no solamente algun reforma. Gobierno atrobe ta “cherry pick” locual ta cumbini gobierno y no ta cumpli cu tur e resto di puntonan den e protocolnan firma durante Dialogo Social. Gremionan comercial no tey pa gaba gobierno sino pa vigila y purba mengua e efecto di medidanan di gobierno riba comercio. Gobierno lastimamente no por cu critica y ta “out of touch” cu e situacion cu tin den comercio na Aruba.


text:
Pèrdida di “catalyst’ durante e proseso di saka esaki for di e planta di Cat Cracker.
Published on February 21, 2018
Refineria Isla mester a para su planta di Cat Cracker pa motibu di e kandela na e fakel di Cat Cracker. Na momentu ku para e planta di Cat cracker mester saka e “catalyst” ku tin den dje pa evitá ku esaki ta bira duru. Na momentu ku a hinka airu den e planta pa por saka e “catalyst” pa manda esaki den un kònteiner (“hopper”), nos a eksperensia pèrdida di “catalyst”. Esaki a kousa molèster den barionan pabou di nos refineria.
“Catalyst” ta un puiru fini ku Cat Cracker ta usa pa aselerá e proseso pa produsí gasolin. Por limpia e “catalyst” dor di spùit’é ku awa.
Kontrali na loke a sali den algun medio di komunikashon, ku ta indiká ku “catalyst” ta tóksiko, nos por bisa ku esaki no ta kuadra ku realidat. Si un persona bini den kontakto ku “catalyst” esaki por kousa iritashon temporal di wowo i kútis.
Refineria Isla ta pidi su diskulpa sinsero na tur hende ku di un òf otro manera a hañ’é ku “catalyst” na su kas òf negoshi.
Departamentu di Relashon Públiko
Refineria Isla Curaçao B.V.
21 di febrüari 2018


text:
“Colegio Toets” nacionalisa
Un grupo grandi di alumno di scol basico e siman aki ta participa na e Colegio Toets, cu ta un di e componentenan pa admision na ciclo basico di HAVO/VWO na ambos Colegio Arubano como Colegio San Nicolas.
E prome fase di e cambio cu a tuma luga aña pasa tabata encera un adaptacion y tambe nacionalisacion di e normanan di admision, unda cu e admision pa HAVO/VWO no ta solamente depende riba e resultado di e toets pero cu ta considera otro componentenan pa asina duna un bista mas amplio y balansa di e capacidadnan y potencial di e alumno.
Un otro cambio importante di e prome fase tabata cu a nacionalisa e normanan, cu ta significa cu no ta e scolnan di HAVO/VWO so por dicidi y determina esaki pero cu esaki mester wordo formula conhuntamente cu Departamento di Enseñansa y Dienst Inspectie van het Onderwijs cu aprobacion di Minister di Enseñansa.
Comision
E di dos fase di e adaptacion a sigui e aña aki cu e nacionalisacion di e Colegio Toets.
Den pasado ta e propio scol tabata traha e toets y tabata responsabel pa e coreccion y determinacion di clausula cu ta wordo aplica pa genera e resultado. Ningun otro departamento no tabata envolvi cu e parti di desaroyo ni control, algo cu Minister Hooyboer-Winklaar no a considera como e forma mas ideal y transparente.
Desde e aña aki a formalisa un decreto ministerial pa instala un comision bou di supervision di Examenbureau cu ta encarga cu e Colegio Toets. E comision cu a keda instala ta consisti di docentenan di ambos scol pa HAVO/VWO cu ta responsabel pa e desaroyo di e toets, como tambe di otro docentenan cu tin como responsabilidad e control di calidad.
Compara cu antes awo Examenbureau ta esun responsabel pa ricibi e toets di cada alumno asina cu esaki a tuma luga pa asina percura pa e analisis y pa genera e resultado.
Pa e parti aki Examenbureau ta haya asistencia di Centraal Bureau Statistiek (CBS). E tarea importante di ambos Examenbureau como di CBS ta pa haci un toetsanalyse pa determina e validez di cada parti di e toets. Examenbureau ta finalmente e instancia autorisa pa determina e clausula pa determina e cifra y tambe ta e instancia cu lo produci y comunica e resultadonan na Colegio Arubano y Colegio San Nicolas.
Ambos scol na nan turno lo comunica e resultado di e alumnonan na cada scol basico.
Un otro aspecto importante cu a añadi na e proceso di admision y specificamente pa cu e toets ta e posibilidad pa un alumno haci e toets na un otro ocasion den caso di enfermedad.
Componentenan pa admision
E resultadonan di e Colegio Toets hunto cu e conseho di e scol basico y e cifranan di rapport di klas 5 y klas 6 di scol basico lo determina e admision di alumno na ciclo basico di HAVO/VWO.
Minister di Enseñansa Michelle Hooyboer-Winklaar ta convenci cu e cambionan aki tabata necesario pa asina yega na un sistema di admision mas husto y transparente. E titular di enseñansa ta indica cu e ta kere den un acercamento mas holistico di desaroyo di alumnonan y reconocemento di capacidad y potencial.
E minister ta desea tur e alumnonan cu a participa na e Colegio Toets hopi exito. Hunto cu alumnonan y mayornan nos ta ansioso pa e resultado positivo di nos muchanan, e titular di enseñansa a conclui.


text:
No ta tur krísis òf kalamidat bo por premirá p’esei ta importante pa prepará na un manera adekuá.
Un orkan, warwarú, tsunami òf ‘oill spill’ por ta tipo di krísis òf kalamidatnan ku por tin un grado di impakto grandi riba komunidat di Kòrsou.
Den e sekshon di krísis / kalamidat bo por haña informashon di kon bo por prepará bo mes i kiko gobièrnu ta hasi den kaso di un kalamidat.
Manera ta konosí temporada di orkan ta kuminsá di 1 di yüni te ku 30 di novèmber. Den e periodo akí e c [..]
Sòru pa tin un plan di akshon na kas pa den kaso di un menasa di orkan; Kontrolá ekiponan di emergensia [..]


text:
Papa Francisco a ricibi na Vaticano presidente di Colombia Juan Manuel Santos y ex-presidente ...
Presidente di Brasil, Michel Temer, a rendi homenahe na tur autoridad y ciudadano di ...
E huicio contra Rafael Uribe Noguera pa motibo di abuso y homicidio di Yuliana ...
Cuba a propone na Republica Checa pa cancela e debe cu nan tin desde ...
Actualmente personal di aduana ta cinta cu un mashin di scan so loke ta ...
Despues di un aña di trabounan intenso, WEB su proyecto conoci como “Green Corridor ...
Mayoria di e causa di fayonan medico ta pa falta di informacion of ora ...
Stichting Parkietenbos cu ta representa habitantenan cerca e dump a indica cu nan ta ...
Ayera miembronan di Sindicato di Aduana Aruba (SADA) a dicidi di bay cerca Minister ...
E CPI pa luna di november 2016 ta 117.78, loke ta representa un subida ...


text:
Ekonomia di Boneiru ta basá prinsipalmente riba turismo. Banda di e hopi sambuyadónan i otro turistanan, míles di hende ta bishitá Boneiru durante temporada krusero desde òktober te ku aprel. Dos empresa grandi ku ta di balor ekonómiko grandi pa Boneiru ta Cargill Salt i Bonaire Petroleum Corporation N.V. (Bopec). Gobièrnu ta e dunadó di trabou mas grandi riba e isla. Na Boneiru no tin hopi agrikultura, pasobra tin sirkunstansianan difísil (sekura, pèster, suela duru). Ta importá mayoria produkto. Entidat Públiko ta responsabel pa desaroyá mas aleu e perspektivanan ekonómiko di Boneiru i relashonnan ekonómiko ku otro islanan.
Stimulá aktividat ekonómiko i hasimentu di negoshi ta importante pa Boneiru. Gobièrnu ta stimulá kresementu ekonómiko, ku bista riba naturalesa, medio ambiente i hende. E meta ta pa desaroyá na un forma duradero, di manera ku nos ta mantené Boneiru bunita pa nos mes hendenan i pa bishitantenan. Tin areglonan pa promové desaroyonan sosial-ekonómiko, pa yuda empresanan chikí i pa krea kupo di trabou. Tambe ta stimulá desaroyonan riba terenon di turismo, transporte, empresanan públiko di utilidat.


text:
Remitido
Ciudadano Marline Noguera kier expresa su opinion riba kico ta censura Astrid Vries.
Loke a pasa ta cu tur hende tin derecho di expresion y nan opinion semper y cuando e ta mantene su mes sin menaza ningun persona.
Abo ta laga hende usa bo pasobra bo ta defende un programa camidna esnan cu ta presenta sa mihor cu esey.
Na Aruba tin libertad di expresion y abo cu ta wordo usa pa bo Partido, nan mester a informa bo cu cada compania tin nan statutonan pa proteha nan mes.
Si bo kier papia di Censura, con abo ta yama e ultimo 8 añanan cu tur hende tabata keto.
Gobierno a cambia, tur Sindicato ac uminza grita, tur hende kier insulta sin wak di con of ta kendenan a causa cu awe medidanan mester bin y tira culpa riba e Gobierno di Coalicion.
Abo ta papia di doble moral, expresion, y opinion. Aruba nunca tabata comunista pero den e ultimo 8 añanan asina tabata mustra, Astrid.
Lagami bisa bo un cos, no laga nan ta usabo. Pakico tur e medidanan mester bin? Puntra bo partido.
Tur medio di comunicaicon tin nan statutonan pa proteha nany e medidanan nos tur tin cu biba cune, ta bo lider mes publicamente a grita con nos tur tin cu page y aidna boso kie culpa MEP/POR/RED. Ultimo bo partido no kier pa boso wowonan habri pa tur malo cu nan a haci y kie rsigui haci den futuro.
Capitalista ta purba id tira santo den boso wowo, no matter what.
Un pueblo uni, nunca por ser hundi. Sin miedo!
Marline Noguera.


text:
ORANJESTAD – Relaciona cu Semana Santa caminda cu nos cuidadanonan tin e custumber di bai campa, Altocomisario di Polis, Sr. Andrew Hoo ta haci un jamada fuerte na nos campadornan pa tene cuenta cu e condicionan bao di cual e permiso ta wordo otorga.
E fecha riba cual nos campadornan por cuminsa campa ta Diadomingo 14 april 2019 pa 12’or di merdia. Kiermen riba e fecha y ora stipula ta permiti pa pone trailernan y tentnan riba nos beachnan. Tur objeto cu wordo poni promer cu e fecha y ora stipula lo wordo kita pa polis. E ultimo dia di campamento lo ta dia 28 april 2019. Despues di campamento tur obheto mester wordo kita for di beachnan. Si esaki NO sucede anto polis lo kita esakinan riba gasto di e campador. Un jamada ta bai na un y tur pa mantene nos beachnan limpi. Deposita tur desperdicionan den bari di sushi of den saconan di plastic.
Formulario pa pidi vergunning pa campamento ta obtenibel na administracion di Polis desde dia 7 januari 2019 te cu dia 29 maart 2019 entre 08.00 pa 11.30’or y 13.00 pa 16.30’or. Formulario ta obtenibel na tur warda di polis.
Na e permiso a wordo añadi condicionan extra..
1. Ariba e santo blanco di e beachnan bao ningun circumstancia ta wordo permiti pa haci B.B.Q., na otro parti solamente por haci B.B.Q. cu B.B.Q. pit di gas.
2. Tentnan y trailernan cu ta wordo usa pa campa mester ta den bon condicion. Nan mester wordo poni a lo menos 10 meter di e orilla di lama y nan mester wordo poni a lo menos 5 meter for di e caminda publico. Si no nan ta wordo kita pa polis
3. Bao ningun forma ta wordi permiti pa reserva tereno pa campamento.
4. Tentnan, trailernan y otro objetonan cu ta wordo usa pa campa no por wordo poni riba otro lugarnan cu ta e lugarnan cu ta destinan pa esakinan y cual lugarnan a wordo destina pa Gobierno.
5. Den tentnan/trailernan mester tin suficiente recursonan pa loke ta trata dunamento di prome auxilio. (E.H.B.O.)
6. Ta prohibi pa pone na tentnan/trailernan objectonan of plachinan cu no ta cuadra cu moralidad.
7. E campamento mester sucede conforme e condicionan bao di cual e permiso a wordo otorga
8. Ta prohibi di core cu vehiculonan di motor, bicicleta, cabai y garoshi riba nos beachnan y principalmente na lugarnan caminda ta destina pa publico.
9. Ta prohibi di pega candela riba nos beachnan.
10. Ta prohibi di bende cuminda, softdrinks, mixdrinks, of cualkier otro tipo di articulo ariba beach sin permiso
11. Musica por wordo toca solamente fei den trailer of tent den siman te 10.00 p.m y den weekend te 12.00 p.m. y di tal manera cu otro campadornan no ta wordo molestia. E uso di sound system/emplifiers etc. ta wordo permiti solamente si otro campadornan no ta sinti molester di esakinan
12. Ta prohibi pa kap mata, sin permiso.
13. Ta prohibi pa core cu boto y pa ankra den zwemzone, tambe ta prohibi pa mara boto na boeinan cu ta destina pa scheepvaart
14. Ta prohibi e uso di pallet y carton riba beach, sino nan ta wordo kita door di polis.15.Ta prohibi pa usa e beach of e palo di coconan como toilet.
16. Ta prohibi pa tin cabai y cacho riba beach
17. Ta prohibi pa e campadornan usa e hut nan pa nan campa, nan ta wordo laga liber pa e personanan cu ta bin pasa dia.
18. Bao ningun circumstancia mag di susha e beachnan.
Botternan kibra, splinter di glasnan no mag di wordo laga atras riba beach, ni tampoco no tira esakinan den lama. Esaki ta conta pa desperdicio tambe
19. E permiso no mag di wordo pasa pa otro persona.
20. E poseedor di e permiso mester tin esaki completo den su tent/trailer na un caminda visible pa polis
21. E poseedor di e permiso mester tene cuenta cu e tin solamente derecho riba e lugar di campa durante e tempo cu efectivamente e ta campando, prome cu esaki bo no mag di reserva, marca, pone cabuya ect …
22. E poseedor di permiso ta keda responsabel pa cualkier daño na otronan debi na existencia di su tentnan/trailer of otro objeto.
23. Indicacionnan di Polis duna na interes di orden publico y seguridad di persona, bienes y basa riba moralidad mester wordo sigi estrictamente.
24. Ta prohibi pa usa e Hutnan pa campa, nan ta keda liber pa e usuarionan den dia.
25. Esun cu no actua conforme e condicionan bao di cual e permiso a wordo otorga ta wordo considera di a actua sin permiso. E permiso e ora ey ta wordo revoca y bo por haya un multa.
ULTIMO DIA PA HACI PETICION PA CAMPA TA 29 DI MAART 2019
Source: NoticiaCla http://www.noticiacla.com/news/14791


text:
ORANJESTAD (AAN): Diaranzon mainta, KvK a duna un declaracion, ora cu nan a nota cu e siman aki Cuerpo di Aduana ta recuri na bay den welga pa mustra nan malcontento cu Gobierno.
Camara di Comercio y Industria di Aruba (KvK) no por simpatisa cu accionnan di e forma aki y ta urgi Douane pa tene na cuenta e efecto cu esaki tin riba pueblo en general.
E servicio cu Douane ta brinda ta di sumo importancia y e pueblo di Aruba tin derecho pa haya proteccion for di Gobierno pa evita interupcion den continuidad di e servicio cu ta perhudica e ciudadano y causa perdida comercial. KvK ta di opinion cu Gobierno tin cu sali na vanguardia di e pueblo en general y no di un solo departamento. E impacto cu welga di Douane tin ta mucho grandi pa por worde tolera. Ademas e ta inacceptabel cu un departamento por tuma un isla completo como nan rehen pa e simpel hecho cu nan no ta di acuerdo cu decisionnan cu no ta di nan pa tuma.
Februari ultimo KvK a reuni cu sindicato di Douane pa asina comunica y compronde nan banda di e medaya. Durante e reunion aki caba a trece dilanti e preocupacion di banda di KvK encuanto kico e impacto ta y cu tin cu mantene e comunicacion cu Minister pa asina yega na otro. KvK ta spera cu Douane y su sindicato recapacita y por sigui brinda e bon servicio na comunidad di Aruba.


text:
KOMUNIKADO DI KUERPO POLISIAL KÒRSOU
099/ 2019
11 mart 2019
Detenshon en konekshon ku violashon lei di arma di kandela
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 11 di mart 2019 alrededor di 04.45’or di mardugá, Sentral di Polis a risibí
informashon ku tin un hòmber ku un arma di kandela na altura di un establesimentu den
área di Suffisant.
Un unidat polisial ku a yega na e sitio a topa ku e hòmber. Durante di un kontròl riba e
sospechoso polis a haña i a konfiská un arma di kandela i un kashi di bala.
Na e sitio a detené e sospechoso N.C.D.L. nase na Kòrsou di 42 aña di edat, pa violashon di
lei di arma di kandela.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
ORANJESTAD (AAN): Segun Anselmo Pontilius, mediador di gobierno, pa haci cambionan den cualkier acuerdo cu a wordo firma, esey kiermen cu mester di dos partido pa cambi’e, ya cu ta dos partido a firm’e.
Hasta si bin un sindicato otro cu no a firma, automaticamente e ta mara na resultado di e contrato colectivo. Semper den un caso extremo, un di e partidonan por bsia cu e ta bay Hues, pa pidi’e pa su opinion tocante su interpretacion di e contrato colectivo. E partidonan ta mara na e periodo di e contrato colectivo.
Tur partido cu yega, por bisa cu e no ta di acuerdo cu’n texto of contrato colectivo. Pero si e partidonan ta firma caba, y tanten cu e articulo no ta contra ley, ta dos partido mester pa cambie. Un contrato colectivo ta wordo firma entre un sindicato of mas sindicato cu e dunado di trabao, dus un partido so, un banda di mesa so no por cambie. Si e partidonan por cambie mutuamente, tin un proceso pa haci e cambionan. Pero si un di e partidonan no ta di acuerdo, si e tin efecto di ilegalidad bo por bay corte wak si ta haya hues di bo banda.
Segun Pontilius, kico a conduci na e situacionnan asina, cual ta e contenido di e contrato colectivo. Esaki por pasa, y ki informacion e trahadonan ta haya for di e partidonan na mesa. E trahado ta liber di cambia su representacion, esey ta un libertad cu cada trahado tin. E cambio di representacion no necesariamente automaticamente ta cambia, loke otro partidonan a cambia den e contrato colectivo. Otro ley ta regla e parti di condicion di contrato colectivo.
No por negocia, pero por haci cambionan na momento cu e actual contrato colectivo vence, segun Sr. Anselmo Pontilius, mediador di gobierno.


text:
ORANJESTAD (AAN) — Sra. Omaira Lares, Hefe di Departamento di Recursonan Humano di Gobierno, den entrevista cu Matutino DIARIO a menciona, cu un empleado publico, ta 24 ora pa dia un trahado publico, cu mester atene su mes na cierto reglanan.
Lares a expresa cu ta keda na cada departamento, pero e departamento no kier pa ningun documento wordo geleak pero ta net un bon oportunidad pa un empleado rabia spart papelann den boshi postbus, y ora cu tin indicacion di unda el a sali, ta start un investigacion.
Si ta informacion cu tin di haber cu secreto di estado, e ora ey ya caba ta papia di un investigacion hopi mas halto cu hasta siguridad nacional ta cay aden, pero ta keda na cada director, si un documento cu a sali for di su departamento, con e ta haci cu e investigacion. Eleccion pasa tabata tin un documento cu a leak, y Sra. Lares a cera e departamento pa investiga di unda e documento aki a leak y potret a sali. Esaki ta contra di tur etica.
“ Pesey mes den e social media su codigo di conducta bo mester ta confiable, y cu bo expresionnan mester ta den cuadro di bo trabao. Den e dianan aki tin hopi papelnan ta leak, y di otro banda tur ta keda hende y ta un derecho fundamental pa tin un opinion propio. Pero a manda un comunicado den departamentonan, cu por papia cu otro di politica pero no por discuti cu otro over politico. Mester respeta otro. Hendenann cu ta cana cu banchinan di color di partido, no ta aceptable na pia di trabao, pero e no por prohibi un trahado di bisti un t-shirt di su partido politico. Bo por tin descontento cu algo, pero no mag di cruza e grens, ta haci’e publico, sin pasa e reglanan di LMA, articulo 62 y 63 con bo ta bay om cu informacion secreto di un departamento. Si e trahado haci esaki, ta cuminza cu un procedimento disciplinario”.
Sra. Lares kier a enfatiza cu un empleado publico ta 24 ora un empleado publico. No solamente di bo trabao, den social media pero tambe den fiesta of bebemento, bo mester atene bo mes como un sirbido di un pais. Ora bo ta papia, bo mester compronde, cu loke bo ta bay haci of papia, ta algo cu esey ta mara na bo responsabilidad pa bo haci’e y su consecuencianan. Un comentario for di sla, por keda persigui bo pa semper.
Cada biaha ora cu bo ta scirbi algo, bo ta bisa algo, aunke e ta riba bo Facebook personal, reflexiona kico bo ta haci. Como miembro di e pais aki, bo ta obliga di ta vigilante di kico ta pasa rond di bo.Sra. Omaira Lares di Departamento di Recursonan Humano ta splica cu un trahado publico, ta 24 ora pa dia un trahado publico, cu mester atene su mes na cierto reglanan. E ta amplia.
Ta keda na cada departamento, pero lo no kier pa ningun documento wordo geleak y e ta compronde tambe, cu e ta bisa cu ta net un bon oportunidad pa un empleado rabia spart papelann den boshi postbus. Ora cu tin indicacion di unda el a sali, ta start un investigacion.
Si ta informacion cu tin di haber cu secreto di estado, e ora ya caba ta papia di un investigacion hopi mas halto cu hasta siguridad nacional ta cay, pero ta keda na cada director, si un documento cu a sali for di su departamento, con e ta haci cu e investigacion. Eleccion pasa tabata tin un documento cu a leak, y Sra. Lares a cera e departamento pa investiga di unda e documento e.q. potret a sali. Esaki ta contra di tur etica.
Pesey mes den e social media su codigo di conducta bo mester ta confiabel, y cu bo expresionnan mester ta den cuadro di bo trabao. Den e dianan aki tin hopi papelnan ta leak, y di otro banda tur ta keda hende y ta un derecho fundamental pa tin un opinion propio. Pero a manda un comunicado den departamentonan, cu por papia cu otro di politica pero no por discuti cu otro over politico. Mester respeta otro. Hendenann cu ta cana cu banchinan di color, no ta aceptable na pia di trabao, pero e no por prohibi un trahado di bisti un t-shirt di su partido politico. Bo por tin descontento cu algo, pero no mag di crusa e grens, ta haci’e publico, sin pasa e reglanan di LMA, articulo 62 y 63 con bo ta bay om cu informacion secreto di un departamento. Si e trahado haci esaki, ta cuminza cu un procedimento disciplinario” sra. Lares a subraya.
Sra. Lares kier a enfatiza cu un empleado publico ta 24 ora un empleado publico. No solamente di bo trabao, den social media pero tambe den fiesta of bebemento, bo mester atene bo mes como un sirbido di un pais. “Ora bo ta papia, bo mester compronde cu loke bo ta bay haci of papia, ta algo ta mara na bo responsabilidad pa bo haci’e y su consecuencianan”, e dama a centua.
“ Un comentario for di sla, por keda persigui bo pa semper.
Cada biaha ora cu bo ta skirbi algo, bo ta bisa algo, aunke e ta riba bo facebook personal, reflexiona kico bo ta haci. Como miembro di e pais aki, bo ta obliga di ta vigilante di kico ta pasa rond di bo”, sra. Omaira Lares, Hefe di Departamento di Recursonan Humano di Gobierno, a reitera.